Otsailaren 16an hasiko da "Gurasoak Martxan" programaren beste ekitaldi berri bat, gurasoendako informazio- eta prestakuntza-ekintzez osatua — Eibarko Udala\nOtsailaren 16an hasiko da "Gurasoak Martxan" programaren beste ekitaldi berri bat, gurasoendako informazio- eta prestakuntza-ekintzez osatua\nLau topaketa programatu dira seme-alabekiko komunikazioaren inguruko prestakuntza eta hausnarketa gune bat irekitzeko. Portalean izango dira saioak, otsailean 2 eta martxoan beste 2. Datozen hilabeteotan ere beste batzuk egitea pentsatu da. Horrekin batera, Eibarko Udalak, Lehen Hezkuntzako ikastetxeetan “Haurrei eta nerabeei tratu ona emateko Dekalogoa” banatuko du. "Gurasoak Martxan" egitarau barruko asmoa ez izan arren baditu haren osagarri diren nozioak edo kontzeptuak.\nEibarko Udaleko Gizartekintza Sailak sustatzen duen “Gurasoak Martxan" programak, seme-alabek gurasoei azaldu liezazkiekeen egoerei aurre egiteko informazioa emateko programak, beste edizio berri bati ekin dio. Oraingo honetan lau topaketa antolatu dira, bi otsailean eta martxoan hurrengo biak. Hala ere, ez da baztertzen programa luzatu eta apirilean beste hitzaldiren bat gehiago egiteko aukera.\nEibarko Guraso Elkarteekin eta BAIKARA Federazioarekin (Gipuzkoako Ikasleen Gurasoen Federazioa) elkarlanean arituta garatu den programa hau datorren martitzenean hasiko da –otsailak 16-. Guztira, lau hitzaldi izango dira, denak Portalean (bigarren pisua).\nAurreko urteetan ikastetxeetan bertan eskaintzen ziren saioak, baina aurten saio guztiak Portaleko Aretoan egitea pentsatu da, jendearentzat errazagoa delako hara joatea.\nAurreneko saioa otsailaren 16an izango da, 18:30etan, Portalean. Gai hau ukituko da: “El desarrollo de la personalidad (Nortasunaren garapena)" eta autoestimua, autokontzeptua, erantzukizuna, borondatea eta motibazioa bezalako gaiak izango ditu ardatz. Edo, galdera eginez, hauxe: Gurasook zer egin dezakegu adaptazioa egokia izan dadin?.\nBigarren saioan, otsailaren 23koan “Las relaciones entre compañeros y compañeras (Ikaskideen arteko hartu-emanak)“ gaia jorratuko da: nola bultzatu elkarren arteko laguntasuna, nola ikasi hartu-eman hobeagoak izaten, nola egin aurre taldearen presioari, nola ikasi laguntza eskatzen. Hitzaldi hori ere Portalean izango da, 18:30ean.\nMartxoan beste bi topaketa izango dira. Martxoaren 8an tratatuko den gaia “Comunicación y resolución de conflictos (komunikazioa eta gatazken konponbidea)" izango da eta eguneroko gauzei aurpegia emateko komunikazio ona izateak duen garrantziaz jardungo da. Eta azkenik, martxoaren 15ean “Autoridad y disciplina (autoritatea eta diziplina)” izango da mintzagai eta hizpide. Askatasuna, mugak, maitasuna eta errespetua: kontzeptu horien arteko oreka mantentzeko estrategiak.\nHitzaldi horietan parte hartzeko, gurasoek Udaleko Gizartekintza Sailera jo dezakete izena ematera; baita ikastetxe bakoitzeko Guraso Elkartera zuzenduta ere.\nAurreko urteetan bezala oraingoan ere gutxieneko asistentzia-kopuru bat ezarri da saio bakoitza egin ahal izateko. Beraz, 12 pertsona baino gehiago behar dira saio bakoitzerako. Otsailean eskainiko diren saio bietarako izen-emate orriak banatu dira eta Eibarko Udaleko Gizartekintza Sailetik hauxe azpimarratu dute: dagoeneko, ehun bat guraso inguruk eman dutela izena saio horietarako. Beraz, aurreneko hitzaldi bi horiena bermatuta dago jendearen erantzuna benetan ona izan delako.\nMartxoko saioetako izen-emate orriak hil honen zehar entregatuko zaizkie ikastetxeetako Guraso Elkarteei. Saio horien asistentzia nolakoa den ikusita, saio gehiago antolatuko dira apirilean edo udaren amaieran, ikasturte berria hasterakoan.\nUdalak dei egiten die gurasoei saio horietara joateko, beraien seme-alabek azaltzen dizkieten gaiei eta planteatu diezaieketen egoerei aurre egiteko informazioa ematea baitute helburu, betiere seme-alaben eboluzio-etaparen arabera.\nJoan zen urtean eskaini ziren saioetan ehundik gora gurasok hartu zuten parte, eta gurasoen iritzia oso ona izan zen, 5 puntutik 4,4 eman baitzuten.\nHaurrei eta nerabeei tratu ona emateko Dekalogoa\nBestalde, Eibarko Udalak, Lehen Hezkuntzako ikastetxeetan “Haurrei eta nerabeei tratu ona emateko Dekalogoa” banatuko du. "Gurasoak Martxan" egitarau barruko asmoa ez izan arren baditu haren osagarri diren nozioak edo kontzeptuak barneratzen ditu.\nGuztira 650 orrialde izango dira Lehen Hezkuntzako 3. mailan dauden umeen bitartez familien artean banatuko direnak.\nDekalogo hori Haurren Kontrako Tratu Txarrak Saihesteko Elkarteen Federazioak egindakoa da eta Udalak lagundu du kaleratzen, Tratu Txarrak Jasotako Haurren Laguntzarako Euskal Elkartearen bitartez egin ere.\netiketak: Informazioa, Gurasoak Martxan, Prestakuntza, Ekintzak


Gabonak, Gasteizen | Euskadiko Turismo Agenda | Turismoa Euskadi - Turismoa Euskadin\nGabonetan hainbat jarduera prestatzen dituzte urtero Euskadin eta Gasteizen, bertakoen eta bisitarien gozamenerako. Egunotako giroa berezia da oso, argi ikusgarriek eta erosketak egiten ari diren lagunek magiaz betetzen baitute hiria.\nIzotz-pista Andre Maria Zuriaren plazan\nAbenduaren 14tik urtarrilaren 6ra arte izotz pista handi bilakatuko da Andre Maria Zuriaren plaza. Patinatzea gustuko dutenek galdu ezineko hitzordua izango dute bertan, 10:00etatik 22:00etara.\n1962. urtean jarri zuten estreinakoz jaiotza erraldoia Florida parkean. Giza neurriko 200 figura baino gehiagok osatzen dute, hainbat eraikin eta ehunka animaliarekin batera. Oraingo honetan, abenduaren hasieratik Errege egunera bitartean izango da ikusgai.\nUmeen Gabonetako Parkea Hegoalde Gizarte Etxean\nAbenduaren 26tik urtarrilaren 4ra arte egongo da irekita, abenduaren.\nAbenduaren 24an, arratsaldean, Olentzero Gasteizko Udaletxean egoten da, haurren gutunak jasotzeko, eta ondoren, 18:00etan hasita, Gasteizko kaleetan zehar desfilea egin ohi du artzainekin, egurgileekin eta bere laguntzaile guztiekin batera. Ibilbidea Udaletxean amaitzen da, eta, hara iritsitakoan, gaztaina erreak banatzen dituzte Olentzeroren omenezko kanten artean. Arratsalde horretan bertan, hiriko tabernari askok ardo beroa eskaintzen diete bezeroei.\nErrege Magoek ere Arabako hiriburua bisitatzen dute urtero. Trenean heltzen dira urtarrilaren 5ean, goizean, eta ondoren, Villasuso jauregira joaten dira. Bertan, haurrek euren gutunak ematen dizkiete. Arratsalde partean, karrozen eta suhiltzaileen kamioiaren babespean, desfilea egiten dute Bilbo plazatik Gasteiz hiribideraino.\nMusika, haurrentzako ikuskizunak eta antzerkia\nEguberrietako egitarauan toki garrantzitsua dute musikak, haurrentzako ikuskizunek eta antzezlanek. Ohi bezala, Mendizorrotza kiroldegiak txikientzako jarduera anitz hartuko ditu, hala nola, pailazoen ikuskizunak, kontzertuak eta umeentzako dantzaldia.\nAbenduaren 13tik urtarrilaren 6ra bitartean artisautza azoka hartuko dute Independentzia kaleak eta Urrezko Zeledoien plazak plazak. Probintzia Plazan ere Lan Ta Lan artisautza azoka egingo dute, eta Santa Bárbara plazan, berriz, nekazaritza-produktuen azoka izango da.\nKirolzaleek bi hitzordu garrantzitsu izango dituzte Gasteizen Gabonetan: Maratoi Erdia abenduaren 22an eta urteko azken egunean hiriko erdigunea zeharkatuko duen San Silvestre lasterketa.\nLekua: / Vitoria-Gasteiz\nData: 2020/12/03 - 2021/01/06


Lehen Hezkuntza 6 eta 12 urte bitarteko umeak jasotzen dituen etapa da. Adin hauetako ikasleak lantzen dituzten gaitasunak hauek dira: motrizak, kognitiboak, harreman sozialetarakoak eta traszendenteak.\nUrte hauetan gauza berri ugari ikasten dituzte, baina, batez ere, arlo instrumentalak direnak lantzen dira: irakurketa, idazketa eta kalkuloa.\nEtapa honetan ikaskideekin eta helduekin dituzten harremanak aberasten dira: elkarrizketa, eta komunikazioaren bidez. Talde lanaren bitartez parte hartzen, erantzunkizuna eta elkarrenganako errespetoa barneratzen dute.\nTutoretza, ekintza osagarri eta beste hainbat esperientzien bidez balioak barneratzen dituzte norbere buruarekin, besteekin eta naturarekin harmonian bizitzen ikasteko.\nHau guztia euskaldun giro jatorrean, gure herriko eta Euskal Herriko ohitura eta tradizioak berriztatzen; ikaslea bere heziketaren arduradun sentiarazten dioten metodología aktiboak erabiliz eta egungo teknologíaz baliatuz.


Murrizketen eta kaleratzeen aurka greban dira Artium museoko arreta-zerbitzuko langileak. - Halabedi\n> Murrizketen eta kaleratzeen aurka greban dira Artium museoko arreta-zerbitzuko langileak.\n9 iraila Erredakzioa KategoriaBesteak 0\nBigarren greba eguna dute gaurkoa Artium museoko arreta zerbitzuko langileek, Arte Garaikideko Euskal Museoko zuzendaritzak egin nahi dituzten murrizketak salatu dituzte. Irailaren 11an grebara aterako dira berriz ere.\nUdan zehar mobilizazioak egin ostean grebara egin dute salto Artium Museoko arreta zerbitzuko langileek. Irailaren 4an egin zuten lehen greba eguna eta gaur burutu dute bigarrena. Artiumeko langileek salatu duten bezala museoko zuzendaritzak arreta laguntzaile-zerbitzua esleitzeko lehiaketa aurkeztu du eta bertako pleguetan egindako aldaketek murrizketak eta kaleratzeak eragingo dituzte. Murrizketa hauek arreta-zerbitzuko langileei soilik ez museoko bisitariengan ere eragina izango dute.\nIrailaren 11an hirugarren greba eguna deitu dute eta egoera aldatzen ez den bitartean greba mugagabera joko dute irailaren 15etik aurrera.\n← Covid-19aren aurkako txertoaren bilakaera, transmisioaren datuak eta 5Ga\nAstelehenean abiatu zituzten protestak Artiachen langile baten kaleratzea salatzeko →


LagunArok "Tantaka-tantaka LagunAroz blai" kanpaina sustatu du\nMutualistei zuzenduta, informazio dosi txikiak banatzen dira. LagunAro, bazkide kooperatibistentzako gizarte babeserako sistemak, "Tantaka-tantaka, LagunAroz blai!" izeneko kanpaina abian jarri du, bere komunikazio estrategiaren baitan.\nJoseba Barandiaranek, ekonomialari eta komunikabide ezberdinetako kolaboratzaileak, LagunAro, EPSVren Batzarraren gaineko iritzia eskaini digu\nJoseba Barandiaran ekonomialaria da eta Euskal Herriko zenbait hedabideetako kolaboratzailea ere bada. Martxoaren 27an LagunAro, EPSV erakundearen Batzar Orokorrean izan zen, entzule gisa, MONDRAGONeko erakundeak gonbidatuta. LagunAro, EPSVk nahi izan du kanpoko ikuspegia duen pertsona gonbidatzea etorkizunean komunikazio arloan eta eszenaratzean hobetzeko.\nDeskargatu eta erabili LagunAro EPSVren aplikazio berria\nLagunAro, EPSVk aplikazio erraz bat jarri du onuradun guztien esku –mutualista, onuradun eta pentsiodun–, edozein unetan eta edozein lekutan euren arlo pribatuan sartu ahal izan daitezen, aplikaziotik bertatik alta emateko aukerarekin. Erreminta berriarekin LagunAro EPSVk bere onuradunekin duen harremana estutu eta hobetu nahi du.\nWebgune berria aurkezteaz gain, ezustekoak ere ez ziren falta izan LagunAro EPSVren Batzar Nagusian\nOstiralean, martxoak 27, ospatu zuen LagunAro EPSVk urteko ohiko Batzar Nagusia Donostiako Kursaal Jauregiko areto nagusian. Ohiko gaiez gain, webgune berria aurkeztu zuten, erosoagoa eta errazagoa. Era berean, LagunArok komunikazio estrategia berria jarri du abian, eta horren baitan, mutualista eta onuradunen esku jarri du aplikazio berri bat. Batzar Nagusia aplikazio berria aurkezteko aprobetxatu zuen erakundeak.\nLagunAro EPSVk bihar egingo du Batzar Nagusia Donostian\nBihar, martxoak 27 egingo du LagunAro EPSVk urteko Batzar Nagusia, Donostiako Kursaalean. Ohiko gaiez gain, web orriaren bertsio erosoago eta errazago berri bat aurkeztuko da.\nAstelehenean, martxoaren 31n egingo da Lagun-Aro EPSVko Batzar Orokorra\nOhiko batzar orokorra izango da, urtero erakundeak egiten duena. Aztertuko diren gaiak ere ohikoak izango dira, eta oraingoan ez da proposatuko araudi aldaketarik.\nLagunArok identifikazio txartel berria du\nTxartelaren bitartez sistema berria ezartzen da eta LagunArok orain arte erabili dituen bolanteak ordezkatuko ditu. Apirilean aktikatuko da.\nLAGUN-ARO, BGAEren Batzar Orokorrak aurre erretiroko prestazioa eta Enplegurako Laguntza funtsa hobetzea adostu du\nLAGUN-ARO, BGAEren Batzar Orokorrak aurre erretiro prestazioa hobetzea eta "Enplegurako Laguntza" finantzatzen duen kuota handitzea onartu zuen abenduaren 27an Fagor Electrodomésticos konkurtsoan sortu izanaren ondorio diren konpromiso erantsiei atzerapenik gabe erantzun ahal izateko.


Eibarren hasiko da Itzulia - etakitto.eus\nEibarren hasiko da Itzulia\nETA KITTO 2020, Ots 13\nAzken urteotan Euskal Herriko Itzuliko azken etapak jaso ondoren, aurten hasiera emango zaio Eibarren. Gaur goizean aurkeztu duten Itzuliko 60. edizioaren ibilbidearen arabera, Eibarren hasi eta Arraten amaituko da lehen etapa (160,15 km), apirilaren 6an. Munduko txirrindulari onenak izango dira Eibarko irteeran eta 6 etapa izango dituzte aurretik, Bilbon egingo den erlojupekoarekin amaituz, apirilaren 11an.\nEibar eta Arrate arteko etapa 13:15ean hasiko da eta Natxitua (3. mailakoa), Milloi (3. mailakoa), Trabakua (3. mailakoa), Karabieta (2. mailakoa) eta Usartzako (1. mailakoa) gainak gainditu beharko dituzte txirrindulariek 17:30 inguruan Arratera iritsi aurretik.\n#itzulia#txirrindularitzaArrateEH ItzuliaEuskal Herriko Itzulia\n« Manifestazio bateratua deitu dute “Zaldibar Argitu Orain!” goiburupean larunbaterako [IRITZIA] Lorea Arakistain: “Zein pertsona-moduk jar dezake lankide biren bizitza eta 40.000 herrikideren osasuna arriskuan? »


Hendaia Euskaraz | elinberri\nZINE-TOPAKETA: EZ, ESKERRIK ASKO\nHendaia Kultura, Cinéma Les Variétés SINOPSIA 80ko hamarkada hasieran mugimendu antinuklearra puri-purian zegoen nazioartean, eta baita Euskal Herrian ere. Kostaldean eraikitzear ziren hiru zentralez gain (Lemoiz, Ea-Ispaster eta Deba), Argedasen laugarren bat egiteko asmoa zegoen….\n2021. azaroak 25\n2021eko abenduak 2, 20:30etan Kantaldi: OTXALDE Gaztelu aretoa, Hendaia. Euskararen Nazioarteko Egunaren bezperan. Euskararen Urtaroaren kari. Sarrerak: www.vostickets.net/billet Prezioak : 12€/6€/4€\nEuskalgintzaren Kontseiluak, Hendaiako Herriko Etxeak eta herriko elkarteek hizkuntza-politikaren diagnostikoa partekatzeko bilkura egin zuten. Proiektu pilotuaren baitan elkarteen ekarpenak jaso eta elkarlana abiatu da Hendaiako Herriko Etxeak, Euskalgintzaren Kontseiluarekin batera eta Hizkuntza Eskubideak Bermatzeko Protokoloa: Garapena…\nEUSKARAZKO KURTSOAK URRUÑAN\n2021. irailak 13\nEUSKARAZKO KURTSOAK HENDAIAN\nAriketa soziala hurbiltzen ari zaigu, presta zaitez eta deskarga ezazu mugikorrerako aplikazioa. Konfinamenduan bagira ere, gure hizkuntza ohiturak aldatzea posible da! Lotura: https://mintzalasai.eus/eu/actu/actu_euskara/3612-ta&copyla&copychargez_la%C2%80%C2%99appli_da%C2%80%C2%99euskaraldia\n2020. irailak 9\n2020. martxoak 12\nApirilaren 18tik 25era Donibane Garazin. Ikastaldia Donibane Garaziko Frantsesenia lizeoan iraganen da eta izen-emateak jadanik irekiak dira. AIGA animazio diploma lortzeko lehen urratsa litzateke ikastaldi hau segitzea, ondotik ikastaldi praktikoa eta sakontzea egin behar dira….


Pentsionisten Plataformak herriari deialdia egiten dio ekainaren 17an egingo den manifestaldira - Mondraberri\nPentsionisten Plataformak herriari deialdia egiten dio ekainaren 17an egingo den manifestaldira\nEkimen honekin pentsionistek irailera arte atsedena hartuko dute indarrak berritzeko. Manifestaldia Herriko plazatik irtengo da arratsaldeko 19:00etan.\nTestua: Arrasateko Pentsionisten Plataforma. Argazkiak: Marijo Simon. 2019ko ekainak 10, astelehena.\nArrasateko Pentsionisten Plataformak Arrasateko herriari deialdia egiten dio ondorengo ekainaren 17an, astelehena, arratsaldeko 19:00etan Herriko plazatik aterako den manifestaldira.\nPentsio duinen alde borroka eta aldarrikatzeko arrazoiak inoiz baino beharrezkoagoak direla uste dugu, eta horregatik deitzen dugu mobilizazio honetara. Orain, hauteskunde prozesu ezberdinak bukatu direnean, eta gobernu berriak eratzen ari direla, alderdi ezberdinek kanpaina politikoetan emandako hitza betetzeko momentua heldu da, gure aldarrikapenak errealitate bilakatzeko beharrezko diren neurriak aurrera eramateko momentua. Baina horretarako beharrezkoa izango da antolakuntza eta mobilizazioen bitartez kaleetatik presioa egiten, kanpainan agintzen dena airean geratu ez dadin.\nPentsio publikoak, 1080 eurotako gutxiengo pentsioa, jasangarritasun faktorearen indargabetzea, KPIan lotuta urtero areagotzea.. hauek dira gure aldarrikapenetako batuz pentsionistek oinarrizko bizi baldintzak izan ditzagun, baian Arrasateko Pentsionisten Plataformatik uste dugu gizarte justuagoa bat eraiki ahal izateko beste aldarrikapen batzuengatik ere borrokatu behar dugula. Adibidez, gutxiengo soldata 1200 eurotara igotzea edota emakumezko eta gizonezkoen arteko berdintasuna lortzeko politika feministak egitea.\nDeialdi berezi bat zabaldu nahi diegu gazteei, gaur beharrezkoa izan arren, borroka hau etorkizunean oraindik beharrezkoagoa izango bait da, batez ere beraientzat. Gaurko soldata duinak biharko pentsio duinak izango bait dira.\nGuzti honegatik, ekainaren 17an guztiok elkartzea espero dugu eta Arrasateko herritar guztiak gonbidatzen ditugu manifestaldian parte hartzera. Baita ere gogorarazi nahi dizuegu udaran atseden hartuko dugula irailean indar berriekin ekiteko.\nAzkenik, bihotzez eskertu nahi diegu deialdi honetan babesa eman diguten erakunde eta antolakuntza guztiei: ELA, LAB, ESK, CCOO, UGT, STEILAS, Emakume Mundu Martxa, Pottogorriak eta Gaztetxea.


Erakunde eta politika arloetako aholkularia, coach, eta enpresa Coach and Play enpresako mentorea da. Deustuko Unibertsitatean Soziologian lizentziaduna da, Bartzelonako Unibertsitatean Ekonomia Sozialeko masterduna, Gizarte Erantzukizun Korporatiboan Graduondokoa UNEDen eta Europako Coachig Institutuan aditu masterduna. Horrez gain, Lego Serious Play bideratzailea, PNL Practicioner, eta Creative Problem Solving arloetan aditua da, eta nazioarteko Growth Management akreditazioa jasotzeko prozesuan ari da.\nEHUko Giza Baliabideen Kudeaketa eta Enplegu Masterrean irakaslea da eta Ontosystemic Institute delakoan zuzendaritza garapenerako programako formatzailea; Suspergintza – EDE Taldean egin zuen lan zazpi urtez. Bere lanak askotariko argitalpenetan jaso dira: Partaidetzarako Gida-Liburua, Gardentasunerako Esku-Liburua edo Gobernantza eta Berrikuntza Publikorako Gidan (Eusko Jaurlaritzarenak), besteak beste. Bere proiektuen artean aipagarriak: erakunde-garapenerako eta talentuaren kudeaketarako lanak Nespresso, Michelin eta Mercedes enpresetan, eta baita hainbat proiektu estrategiko partehartzaile publikotan.\nDANEL ALBERDI-en hitzaldiak


Hasiera » Azken albisteak » Nazioarteko Azken Albisteak » Indiako Azken Albisteak » Himalayako Turismoa Salbatzeko 13 Barrutietarako 13 Proiektu\nNazioarteko Azken Albisteak • Gobernuko berriak • Osasun albisteak • ostalaritza • Indiako Azken Albisteak • Berriak • berreraikitzen • Segurtasuna • Turismo • Bidaiaren helmuga eguneratzea • Joerak • Hainbat Albiste\nTulip Lorategia Uttarakhand-en\nUttarakhand muino estatuak, India iparraldeko Himalaiak zeharkatutako estatuak, 13 turismo proiektu garatzea aurreikusten du bere 13 barrutietan.\nProiektuen xedea turismoa COVID-19 dela eta eragozpen negatiboetatik etortzea da bisitari fluxu zabalago eta positiboago batera eramatea.\nProiektu horien finantzazioa gobernutik nahiz garapen agentzia pribatuetatik bilatzen ari da.\nMundu osoan gertatzen ari den moduan, turismoa jendez gainezka egotea eta turismo aukera osasungarriak eskaintzea da.\nUttarakhandeko 13 barrutiak Almora, Bageshwar, Chamoli, Champawat, Dehradun, Haridwar, Nainital, Pauri, Pithoragarh, Rudraprayag, Tehri, Udham Singh Ngar eta Uttarkashi dira. Chamoli auzoko tulipen lorategia eta Astro Park dira helburu dituzten proiektuetako batzuk.\nAzken boladan India, beste leku batzuetan gertatzen ari den moduan, arreta turismoaren ikuspuntu osasuntsu batetik eta COVID-19 eta bere adar eta inpaktu guztiak direla eta iraganeko zailtasunak saihestea izan da. Uttarakhand turismoa ikuspegi makro-holistikotik begiratu duen azken estatuetako bat da, turismoaren eraginak positiboak izan daitezen.\nHelburua proiektuak arlo desberdinetara zabaltzea da, turismoaren gaineko gaitasuna arindu ahal izateko. Borondatea egiteak lehendik dauden helmugetatik turisten kontzentrazioa kentzen lagundu beharko luke, turismo-arduradun nagusien arabera.\n8ko abuztuaren 2021, 20: 07an\nEz ditugu iruzkin guztiak onartzen. Zure iruzkinak lineako jokoa sustatu zuen eta ez zen istorio batekin erlazionatu.


November 2015 - Sugandillak\nMendiko eskia - Tenako haranetik\neneko 21:43 Add Comment Edit\nPortaletera goaz oraingoan mendiko eski apur bat egitera. Edur bikaina eta giro ezinhobea! Hemen joatzuez argazki batzuk. Denboraldia hasit...\nPantikosako Bainuak: Via del Nano (5b,105m)\neneko 17:44 Add Comment Edit\nAtx oneko bide jator bat dakartsuet oraingoan, SenderoLimite-koek 2012.ean zabaldua. Labur egiten da, "escalade plaisir" delako...\nAnayet (2.574 m)\neneko 10:10 Add Comment Edit\nMidi d'Ossau mendia gogoratzen deuskun tontorrera joango gara oraingoan, hori bai, nahiko antzekoa baina txiki eta errezagoa. Hala...


santa ageda Archives - Bertsolari\nPosts Tagged "santa ageda"\nSanta Ageda bezperan kantatzeko hamaika modu\nSanta Ageda bezperan kantatzeko hamaika modu – Estitxu Eizagirrek ARGIA-n. Santa Ageda bezperan, kantatzeko hamaika modu bilatu dituzte kolektiboek aurtengoan Jai pagano-erlijiosoa dukegu Agate Deuna. Neguko solstizioaren ondoren, makilekin lurra joz berau udaberrirako esnatzea omen zentzua; eta parean dator Quincianori ezezkoa emateagatik bularrak moztu zizkioten Ageda martiriaren historia, bularrak emankortasunaren sinbolo hartuz gero.\nZorion etxe horietako denei\nZorion etxe horietako denei – Goierriko Hitzatik. Astelehenean da Santa Ageda bezpera. Kantuan irtengo dira goierritarrak, asko etxerik etxe, antzinako usadioan. Bere arauak eta errituak ditu koplarien jardunak. Oles egiteko ordua iritsia da. Neguko festetako bat ospatuko da astelehenean, Goierrin: Santa Ageda bezpera. Etxeetara joan, eta eskean jatekoa biltzea da jaiaren egitekoetako bat. Bestea,\nElebakarrarena – Santa Agedan gertatu zen. Lapurdiko herri ez oso euskaldun bateko eskeko taldera batu ginen hirugarren urtez jarraian. Etxez-etxekoa hasi aitzineko eguerdiko aperitifa herriko ostatu xume batean ; urtean behin baino gurutzatzen ez ditugun pertsona horiek agurtu eta iazko anekdotaren bat entzun. Tragoa ateratzearekin batera hasi ginen bertso-kidea eta biok ondoko 12 orenetan lagun izanen\nSanta Ageda bezpera Gabirian\nSanta Ageda bezpera Gabirian Ez da asterik onena izan bertsolaritzaren familian, Jon Azpillaga bertsolari eta gizon handia hil baita. Dihoakiola besarkada bat dagoen lekura! Dagoeneko joandako bere beste bertso lagunekin egingo zuen saio koxkorren bat. Hilabete honetako idatzia bere oroimenean. Gabirian urteroko ohitura da eguberrietan etxez-etxeko eskean ateratzea.Egun osoa baserriz-baserri kantuan. Santa Ageda bezperako eskea


ARRANTZA EKONOMIA GLOBALIZATUAREN AURREAN\nArrantza ekonomia globalizatuaren aurrean izenburupean datorren ostiralean sektore honen inguruko hitzaldia egongo da Ondarruko kofradia zaharrean. Ehne Bizkaia eta Hegoak antolatuta eta Leo Belaustegi arrantzalea, Jota arrantzalea eta Labeko liberatua, eta Anne Marie Vergez iparraldeko arrantzalearen parte hartzearekin egungo Euskal Herriko arrantzaren egoera eta problematikak landuko dira.\nArrantza sektorearen egoera aztertuko da, Euskal Herrira begira batez ere, globalizazioaren aurrean arloan jasandako problematikak azalduko dira. Bai sektorearen biziraupena eta baita itsasoa babestearen ikuspegitik. Euskal kostaldean eraikitzen eta antolatzen ari diren alternatibak ezagutzeko aukera ere egongo da.\nHitzordua, datorren ostiralean, hilak 19, arratsaldeko 18.30tan Ondarruko Kofradia Zaharrean izango da.


Zurgintza haurrentzat - Zurjole. Artisautza Akademia. Donostia\nGure ondorengoek, gazteenek, dena dute ezagutzeko, baina aurrean aukera guztiak aurkeztu behar dizkiegu, aukera dezaten. Ikastaro hau zurarekin lan egiteko tresnen oinarrizko erabilera transmititzeko prestatu da, elaborazio errazetarako eta beste diziplina batzuk ere behar dituztenetarako, hala nola saskigintza edo, zergatik ez, elektrizitatea.\nZerra bat, arkatz bat, metro bat edo eskuaira bat erabiltzen jakitea; edo trintxa edo mailu bat erabili ahal izatea, nork bere kezkak garatzeko helburuarekin bereganatuko dituen trebetasunak dira. Esperimentatzeko eta haietatik ikasteko unea da.\nAzken batean, ikastaro honetara datorrena, egurra zer den hobeto ezagutuko du, zuhaitza zer den, eta ze baliabide naturala izan den. Nola erabildaitekeen jakingo du eta eguneroko bizitzan oinarrizko tresna batnola izan daitekeen jakingo du


EH Bilduren programa ezagutzeko erakusketa antolatu da Seber Altuben\nGaur arratsaldean EH Bilduren programa ezagutzeko erakusketa antolatu da Seber Altuben.\nEz dira positibo berririk atzeman herrian\nEusko Jaurlaritzako Osasun Sailak emandako azken datuen arabera, gaur egun ez da Covid-19 kasu berririk erregistratu Arrasateko bizilagunen artean.\nIritziakMondraberri - 2020-02-22 0\nPiter Encinasen artikulua. Testua: Piter Encinas. Argazkia: El Periodico. Hasteko, onartu behar dugu, gaur egun lehen munduan...\nAlbisteakIker - 2020-01-06 0\nSasoibidek urtarrileko egitaraua aurkeztu du\nGuztira lau data izango dira ostegunero goizeko 10.00etan\nGIZARTEAMondraberri - 2020-01-08 0\nArrasateko posta administratzailea 1770\nTokiko administratzaileen izendapenak arautu egin ziren eta 1770 inguruan posta zerbitzua – hau da, zalgurdia postarekin igarotzea astean behingo maiztasunetik asteko bi...


.bg - Wikipedia, entziklopedia askea.\nBulgarian egon behar da, edo bertan ordezkaria izan\n.bg Bulgariari dagokion herrialdeentzako goi mailako domeinua da. Register.bg da hau kudeatzen duena.\nBadaude mugapen batzuk: .bg Bulgariar enpresa eta erakundeek eskura ditzakete, edo bertan ordezkari komertzialak dituzten atzerriko erakundeak. Domeinu izenak enpresaren izena edo laburdura izan behar da. Printzipioz edozein izen erabil daiteke, aurrez marka erregistratua baldin bada.\n(Ingelesez) .bg whois informazioa IANAren webgunean


PSE EUSKADI: Agenda: Kontroleko osoko bilkura\n2019 MAI 23 12:00 • AGENDA\nEider Gardiazabal eta Teresa Laespada David Salso Sestaoko alkategaiarekin\n2019 MAI 23 19:00 • AGENDA\nAlfonso Gil, Mikel Torres, Juan Carlos Abascal eta Carmen Díazen ekitaldi politikoa Campos Antzokian\n1. Galdera, Estíbaliz Larrauri Aranguren Euzko Abertzaleak taldeko legebiltzarkideak Gobernantza Publiko eta Autogobernuko sailburuari egina, Gobernantza Publikoa eta Autogobernu Saila lantzen ari den euskal enplegu publikoko legearen aurreproiektuak aurreikusten dituen guraso-baimenei buruz. (11\_10\_05\_01\_0307)\n2. Galdera, Iker Casanova Alonso EH Bildu taldeko legebiltzarkideak lehendakariari egina, lan-prekarietatearen ardurei buruz. (11\_10\_05\_01\_0304)\n3. Galdera, Lander Martínez Hierro Elkarrekin Podemos taldeko legebiltzarkideak lehendakariari egina, eskoletako jangeletako catering-enpresen inguruan. (11\_10\_05\_01\_0298)\n4. Galdera, Gloria Sánchez Martín Euskal Sozialistak taldeko legebiltzarkideak Lan eta Justiziako sailburuari egina, Laneko eta Gizarte Segurantzako Ikuskatzailetzaren 2018rako helburuei buruz. (11\_10\_05\_01\_0306)\n5. Galdera, Alfonso Alonso Aranegui Euskal Talde Popularreko legebiltzarkideak lehendakariari egina, autodeterminazio-eskubideari buruz. (11\_10\_05\_01\_0301)\n6. Interpelazioa, Rebeka Ubera Aranzeta EH Bildu taldeko legebiltzarkideak Gobernantza Publiko eta Autogobernuko sailburuari egina, EAEko funtzionarioen 35 orduko lan-astea deuseztatzeari buruz. (11\_10\_04\_01\_0122)\n7. Galdera, Mikel Otero Gabirondo EH Bildu taldeko legebiltzarkideak Ekonomiaren Garapen eta Azpiegituretako sailburuari egina, Gatika eta Cubnezais arteko itsas-azpiko konexio elektrikoaren inguruan. (11\_10\_05\_01\_0300)\n8. Galdera, Tinixara Guanche Suárez Elkarrekin Podemos taldeko legebiltzarkideak Enpleguko eta Gizarte Politiketako sailburuari egina, Immigraziorako estrategiaren (IV. Plana) azken ebaluazioari buruz. (11\_10\_05\_01\_0279)\n9. Galdera, Laura Garrido Knörr Euskal Talde Popularreko legebiltzarkideak Enpleguko eta Gizarte Politiketako sailburuari egina, Lanbiden hatz-marka ezartzeari buruz. (11\_10\_05\_01\_0302)\n10. Galdera, Nerea Kortajarena Ibañez EH Bildu taldeko legebiltzarkideak Enpleguko eta Gizarte Politiketako sailburuari egina, Prepara plana ordezkatzera datorren prestazio berriaren inguruan. (11\_10\_05\_01\_0305)\n11. Interpelazioa, Leire Pinedo Bustamante EH Bildu taldeko legebiltzarkideak Ogasun eta Ekonomiako sailburuari egina, Gizarte segurantza eta pentsioak bertan egoki kudeatzeko Jaurlaritzaren proposamenari buruz. (11\_10\_04\_01\_0124)\n12. Galdera, José Ramón Becerra Carollo Elkarrekin Podemos taldeko legebiltzarkideak Ogasun eta Ekonomiako sailburuari egina, Kutxabankek industria esparruan dituen parte-hartzeen karteraren etorkizunari buruz. (11\_10\_05\_01\_0293)\n13. Galdera, Antonio Damborenea Basterrechea Euskal Talde Popularreko legebiltzarkideak Ogasun eta Ekonomiako sailburuari egina, ekarpenen legeari buruz. (11\_10\_05\_01\_0297)\n14. Galdera, Rebeka Ubera Aranzeta EH Bildu taldeko legebiltzarkideak Hezkuntzako sailburuari egina, Hezkuntza Sailak herritar guztiak ez euskalduntzeko harturiko erabakiari buruz. (11\_10\_05\_01\_0299)\n15. Galdera, Borja Sémper Pascual Euskal Talde Popularreko legebiltzarkideak Hezkuntzako sailburuari egina, hezkuntza-erreformari buruz. (11\_10\_05\_01\_0303)\n16. Interpelazioa, M.ª del Carmen López de Ocariz López de Munain Euskal Talde Popularreko legebiltzarkideak Turismo, Merkataritza eta Kontsumoko sailburuari egina, Euskadiko Behatoki Turistikoaren etorkizunari buruz. (11\_10\_04\_01\_0123)\n17. Interpelazioa, Jon Hernández Hidalgo Elkarrekin Podemos taldeko legebiltzarkideak Lan eta Justiziako sailburuari egina, enpresetako aparteko orduen kontrolari buruz. (11\_10\_04\_01\_0121)\nOrgano: Kontroleko osoko bilkura\n2019 MAI 22 • BERRIA\n2019 MAI 21 • BERRIA\n2019 MAI 19 • BERRIA\nIdoia Mendia: «Egonkortasuna eta bizikidetza nahi baduzu, bozkatu Alderdi Sozialista»\n2019 MAI 18 • BERRIA\nIdoia Mendia: «Sozialistok euskaldunon interesak defendatzera goaz Europara, ez berriz, Europa haustera, EAJk nahi duen moduan»\n2019 MAI 15 • BERRIA\nIdoia Mendia: «#28an Pedro Sánchezekin hasitako aldaketa bete behar dugu udal eta aldundietan #A26an»


Naturaren ikuskizuna Uriben - Turismo\nLarrez eta baso basatiz beteta, Uribe eskualdeko mendi, muino leun eta haranek sekretu bat ezkutatzen dute, itsasertz osoan zehar dauden itsaslabar sakonetan eta hondartza bizietan azaleratzen dena, naturaren indar sortzaileek gure planeta txikia milioika urtean nola eraldatu zuten kontatzen digun liburu irekia, haizearen, mareen eta olatuen indarrak agerian utzi dutena.\nHistoriak ere ondare aberatsa utzi du Uriben, Erdi Aroan eraikitako herrietan, gure arbasoek ibili zituzten bideetan, gertaera harrigarrien lekuko izan ziren jauregi eta dorretxeetan, eta landa-munduko tradizioetan, oraindik ere bizirik dirauena gure jaki ezagunenak eta txakolina, Bizkaiko ardoa, sortzeko bere produktu onenak eskainiz.\nUriberen historia duela milioika urte hasi zen, itsasoak gaur egun Bizkaiko kosta dena estaltzen zuenean. Denbora luzez, itsas organismoen sedimentuak eta maskor txikiak itsas hondoan metatzen joan ziren, duela 40 milioi urte itsas plakek elkarrekin talka egin eta itsasoaren hondoa altxatu zuten arte. Pixkanaka, haizeak eta itsasoak Uribeko itsaslabarrak higatu zituzten, eta agerian utzi zituzten estratu horiek. Lurraren historia irakur dezakegu horietan, geologian interesa duten pertsonentzako benetako altxorra eta, aldi berean, edonorentzat ikusgarria den panorama.\nBizkaiko Flysch-a sortu zuten indar itzelek garai bateko sedimentuak tolestu eta birmoldatu egin zituzten eta gaur egungo paisaia harrigarriak utzi zizkiguten, artista baten irudimenetik atera balira bezalakoak. Fenomeno hori Getxoko Galeako itsaslabar ikaragarrietan eta Uribeko kostalde osoan ikus daiteke, hala nola Lemoizen, Armintzako arrantza-portuaren parean, non kolore beltz bitxia hartzen du; eta, bereziki, Barrikan, estratuak hareatik sortzen baitira animalia mitologiko bat balitz bezala, eta oraindik ikus daiteke antzinako sumendiek botatako pillow laba.\nGeologiak paisaia ahaztezina osatzen duen beste leku bat Gaztelugatxe da, non arrokak, itsasoak, naturak eta tradizioek bat egiten duten ikuspegi magikoa sortzeko. Lehorretik uharte honen goialdean dagoen ermitara doazen 241 mailak igotzeak badu saria: itsasertzaren gaineko ikuspegi harrigarriez gain, kondairak dio azken mailan San Joan Bataiatzailearen arrastoa grabatuta dagoela eta hura zapaltzeak zorte ona dakarrela. Eta hori gutxi balitz, ermitako kanpaia hiru aldiz jotzeak izpiritu txarrak uxatzen ditu.\nBizkaiko hondartzarik erakargarrienetako batzuk ere badaude Uribeko kostaldean. Horietako batzuk erraz eskura daitezke garraio publikoan Bilbotik. Lasaiak eta familiarrak daude, ezkutuak eta basatiak, surfean aritzeko edo muturreko kirolak eginez adrenalina askatzeko ezin hobeak. Sopelan lau hondartza daude: Barinatxe, zona nudista duen hareatza zabala, non gainetik egan egiten duten parapenteak ikusten ohi dira; Arriatera-Atxabiribil, surflariak ibiltzen diren itsasbeheran bat bihurtzen diren hondartza bi; eta Meñakozeko harrizko hondartza txiki eta naturala, Barrikarekin partekatzen duena. Herri horretan daude, gainera, Barrikako hondartza basatia, harearen artean estratuak azaleratzen dituena; eta Muriola, ‘Game of Thrones’ seriearen filmaketak oso ezaguna egin zuen hareatza txikia.\nPlentziako Itsasadarraren bokalean zabaltzen den badiak bi hondartza ditu: Plentziakoa eta Gorlizekoa, hareatza lasaiak, eguna familiarekin edo kuadrillarekin pasatzeko eta Kantauriko ur epeletan uretako kirolak probatzeko aproposak. Lemoizen, Armintzakaldeko hondartza arrantza-auzo tradizionalaren ondoan dago, balio natural bereziko ingurune batean; Bakioko hondartza, berriz, Bizkaiko luzeena, ohiko lekua da Gaztelugatxeko Biotopo Babestuarekin hondoko oihal gisa surfa egiteko edo hareaz gozatzeko.\nUribeko beste ikono bat Butroeko gaztelua da. Gotorleku horretan botere-borroka handiak izan ziren Erdi Aroan, eta, XIX. mendea iritsitakoan, gaztelu bihurtu zen, kutsu erromantikoekin. Gaur egun Gatikan ikus daiteke, bere baldarrekin, inguruko lorategi zoragarriko zuhaitzen artean sortuz, maitagarrien ipuin batean egongo balitz bezala. Erdi Aroak ere ondare aberatsa utzi zuen eskualdean, hala nola Erandioko Martiartu dorretxea, Mungiako Torrebillela, Larrabetzuko Anguleri jauregia, Zamudiotorre, Zamudion, edo Uribe osoan aurki daitezkeen eliza eta ermitak.\nBarrualdean, Txorierriko eta Butroeko haran leunak garai bateko bizimoduaren isla dira, landazabaleko paisaia berdea, baso, laborantza, baratze eta baserriz osatu. Hain zuzen, Bizkaiko baserririk adierazgarrienetako batzuk Uriben daude, eta XVI., XVII. eta XVIII. mendeetakoak dira; beraz, arkitektura-balio handia dute, eta gure tradizioetan, lurrean eta ingurunean sustraiak dituen bizimodu baten adierazgarri dira.\nEta gure ohitura errotuenen artean, mahai onak lehentasuna du. Bizkaiko errezeta tradizionaletan, sormenezko sukaldaritza modernoa eskaintzen duten jatetxeetan edo pintxoetan - gure lurraldeko tabernetako barretan ezinbestekoak diren gutizia txikiak - erabiltzen diren produktu askoren jatorria Uribeko nekazaritza-ustiategi txikietan dago. Bertan, euskal gastronomia ospetsu egin duten errezetetako batzuk dastatzeko aukera dago, baita inguruko jatetxeetako sukaldeen berrikuntzatik atera berriak diren plater irudimentsuak ere.\nEz da ahaztu behar Uribe Bizkaiko txakolin-tradizio handiko eremuetako ere badela. Gure lurraldean hain preziatua den ardo gazte eta fruta-gustoko honen sekretuak ezagutu nahi dituzten pertsonentzat, ardoak hazten diren mahastietatik buelta bat eman ondoren eskualdean txakolina egiten duten upategietako batera bisita egitea da onena. Bakioko Txakolingunea da Uribeko txakolinaren erreferentea. Txakolinaren historia, tradizioa eta ezaugarriak, eta txakolina prestatzeko prozesua ezagutzeko gune paregabea da, bai eta dastatzeak egiteko ere, dauden motak eta ezaugarriak bereizten ikasteko.\nUribeko herriak lotzen zituzten antzinako bideak, idi-gurdiek jarraitzen zituzten ibilbideak eta mendeetan gure arbasoek jarraitzen zituzten bidexkak GR 280 Uribe bilakatu dira. Ibilbide hau eskualde osoko herri, kultur intereseko leku eta natur txoko baliotsuetan barrena doa, zazpi etapatan banatuta, 137 kilometrotan.\nEtapa ezberdinetan, labar, mendi eta haranen artean, Lemoizen Urizar eta Andraka auzoetatik; Plentzian Txipioko hezegunetik; Sopelan Sopelabasoko basotik eta Munarrikolandako historiaurreko tumuluetatik; Erandion Martiartu dorretik;eta Derion Unbeko eta Lauroberretako guneetatik, igarotzen da\nArrietatik, Itzurigana menditik, Urtaldetik eta Sollubeko hegoaldeko magaleko basoetatik igaro ondoren, bidea Meñakako Mesterika auzora iristen da, handik Larraurira, Mungian eta, Zumetzagako San Migel ermitaraino igo ondoren, Bakion kostaldera iristen da. Ibilbidea berriz ere Larrauriraino iristen da, eta bertatik Maruri-Jatabera jotzen du, Urizarmendi gailurrera igo eta Armintza auzorantz jaisteko, Lemoizen. Handik, Plentzia eta Gamiz-Fika lotzen dituen beste bide bat abiatzen da, Mungian barna, bidean Butroeko gaztelua, Boluko errota eta Kafrangaetxebarri baserria ikusiz, Fruizen GR280-arekin berriz bat egiteko.\nAzkenik, etapa zirkular batek Zamudioko, Lezamako eta Larrabetzuko altxor historikoez gozatzeko aukera ematen du. Bidean, Bilboko Burdin Hesiaren aztarnak, Erdi Aroko Zamudioko eta Lezamako dorreak eta Larrabetzuko Goikolexearen hiribildua eta eliza daude.\nUribe osoan zehar, beste 44 ibilbide motzagoak egin ditzakezu, ibilaldi erosoan egiteko eta eskualde honetako txoko guztiak ezagutzeko modukoak: herriak, ermitak, jauregiak eta hiribilduak, itsaslabarrak, landa-ingurunea, geologia, ibaiak eta errekak, mendietako gailurrak, itsasargiak... Horrez gain, mendeetan zehar erromesek Bizkaia zeharkatzen duen Kostaldeko Bidetik Santiagora iristeko egin duten bidea ere jarrai daiteke Uriben, edo Nordic Walking egin daiteke zailtasun maila desberdineko ibilbideetan.


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Hozteko eta girotzeko instalazioak (Heziketa Zikloa). Erdi maila" topic_facet:"Industria-robotika (Modulua)" topic_facet:"Sistema mekatronikoen konfigurazioa (Modulua)" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Hozteko eta girotzeko instalazioak (Heziketa Zikloa). Erdi maila Proposatutako gaia: Industria-robotika (Modulua) Proposatutako gaia: Sistema mekatronikoen konfigurazioa (Modulua) Generoa / Forma: Curriculumeko baliabideak\n1 Automatismo Elektrikoak, Pneumatikoak eta Hidraulikoak (Modulua) 1 Automatizazio industrialeko sistemen integrazioa (Modulua) 1 Automatizazioa eta robotika industriala (Heziketa Zikloa). Goi maila 1 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) Hozteko eta girotzeko instalazioak (Heziketa Zikloa). Erdi maila Gehiago ... 1 Industria-automatismoak (Modulua) Industria-robotika (Modulua) 1 Instalazio domotikoen eta automatikoen konfigurazioa (Modulua) 1 Instalazio elektriko eta automatikoak (Heziketa Zikloa). Erdi zikloa 1 Instalazio elektrikoak eta automatismoak (Modulua) 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Potentzia-sistemak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila Sistema mekatronikoen konfigurazioa (Modulua) Guztiak ikusi ... gutxiago ...


Ahuku - Wikipedia, entziklopedia askea.\nAhuku edo hileta-segizioa hildako pertsona baten gorpua bide edo kaleetan zehar hileta-erritua egingo den beste toki batera (kanposantura edo elizara gehienetan) garraiatzea da, senide eta lagunek atzetik doazela. Hilkutxa hilketariek, andariek edo hil-ohezaleek eramaten dute, eta etxetik elizarako bidea "hilbidea" deitzen zen, hain zuzen ere.\nHileta-segizio baten irudikapena Alaitzako elizako margo erromanikoetan (Iruraitz-Gauna, Araba)\nIlararen orden tradizionala hauxe zen: Parrokiako gurutzea, koroak, apaiza, xantre edo kantaria, hilkutxa (zenduaren oinak aurrealdean), gizonezko senide gertuenak, gainontzeko senideak, "mezakoak", bizilagun eta adiskideak eta emakumeak (senidetasunaren arabera ordenatuta, gizonen moduan). Aldaerak zeuden herrien arabera, dena den. Lutoko senideak "mindunak" deitzen ziren, minduriak, ahokinak, doludunak edo doluan daudenak, alegia. Bizilagunen artean, "auzo urrenek" edo "urrungo atekoek" lehentasuna zeukaten.\nTradizionalki, emakumeek batzuetan ez zuten parte hartzen segizioan, baina baldin bazeuden beste izen bat zeukan leku batzuetan (Beran, "xirioa"). Umeak eta nerabeak bakarrik egoten ziren hildakoa euren adinekoa izanez gero.\nBeti ere, baldintzak eta ezaugarriak aldatzen ziren hiletak lehenengo, bigarren edo hirugarren motakoak izanez gero.\nAhukua, ahokua edo ahokia Nafarroa Beherean (Aintzila eta Armendaritzen), Nafarroan (Goizueta) eta Lapurdin (Sara eta Azkainen). Segizioa da hitz erabiliena Gipuzkoan.\nBeste izen batzuk: Probua Aranon (N) eta Bidanian (G); Ondria Elosuan (G); Ehortzeta Urdiñarbe eta Barkoxen (Zuberoa); Gorpulorra Lekeitio eta Mundakan (Bizkaia); Konduziñoa Lezaman (B).\nTaldearen buruan kurutzekaria zihoan, parrokiako gurutzea eramaten, eta eramailea sakristaua, maiordomoa edo "lehenauzoa" (lehenengo auzokidea) zen. Alboetan, elizmutil edo bereter bana zeuden, zutargi, tortxa edo kandelekin. Garai berriagoetan, elizmutilek gurutzea eramaten zuten.\nBuruan, eskaintza edo ofrenda eramaten zuten "eurregixek" Zornotzan, "aurrogiek" Zeanuri, Bedia eta Orozkon (ogia eta kandelak eroaten) edo "aurregiek" Gorozikan. Andrazkoak ziren eta gurutzearen aurretik zihoazen.\nKantu eta otoitzen aldetik, Exultabunt Domino eta Miserere zeuden.\nErdi Aroan, emakumeek poema edo aihenak egiten zituzten hildakoaren alde. Bizkaian erostariak edo negartiak deitzen ziren, Gipuzkoan aldiagileak edo lanuturak, Nafarroan negartzaileak, eta Ipar Euskal Herrian pelurnichards, mindulinak edo minduriak.\nXV. mendeko bi testuetan, bat Lekeitiokoa eta bestea Gasteizkoa, ohartzen zuten erostariek egindako abusuetaz eta neurriz kanpoko negarretaz, hildakoaren familiatik kanpoko emakumeek egindakoak eta gertukoen mina errespetatzen ez zutenak. Hori saihesteko, isunak aurreikusten zituzten. XVI. eta XVII. mendeetan debekuek jarraitu zuten arren, ez zuten lortu ohitura horiek guztiz desagerrarazi.\nAntzinean, tradizioak arau zorrotzak ezartzen zituen lutoari dagokionez. Beltzez edo ilunez jantzi behar zen, minaren adierazpen moduan. Gizonezkoek alkandora zuria eta traje beltza (sarritan ezkontzarena) janzten zituzten, kapa beltzarekin batera. Emakumeek ere jantzi beltz hoberenak erabiltzen zituzten, eta gainetik kolore bereko xal, mantu edo mantoiak, erabat estalita. Doluan zeuden emakumeek "mantaleta" eta gainontzekoek "kaputxina" eramaten zuten.\nSegizioan, gizonek txapela edo kapela kentzen zuten. Umeen hiletetan, ez ziren beltzez joan behar, hildakoak "aingeruak" zirelako, arima garbikoak. Senidetasun eta auzokidetasun mailak ere garrantzitsuak janzkera arloan.\n1920ko hamarkadatik aurrera gauzak aldatzen joan ziren, kapak eta mantoiak alde batera lagaz. Besoko beltza erabiltzea zabaltzen joan zen, edo bestelako oihal zati txikiak.\nEmakumeek ofrenda edo eskaintzak eramaten zituzten ahukuetan: Ogiak, "olatak", argizaiolak edo argizaria. Gizonek, berriz, kandelak edo tortxak, aizkorak ("ezkoak") eta argiak. Denborarekin, loreak hasi ziren sartzen eta gaur egun osagarri nagusia dira. Antzinean, animaliak edo euren zatiak eskaintzen zituzten ere bai.\nSegizioak, hilbidean, geldialdi bat baino gehiago egiten zituen elizara heldu baino lehen. Bidegurutzeetan egiten zituzten, eta unea aprobetxatzen zuten otoitzak egiteko eta hilketariek atsedena hartzeko ere. Itxoinaldiak egiten zituzten gurutze, kapera edo baseliza batera iritsiz gero ere bai.\nPausagarriak deitzen ziren Zuberoan.\nTxinako irudi zaharra.\nAlexandro Handiaren hiletaren irudikapena.\nJohn Fitzgerald Kennedyren aldeko hiletan haren senideak, 1963an.\nElizabeth Bowes-Lyonen segizioa.\n"Ritos funerarios en Vasconia". Etniker. Bilbo, 1995: 295-347 orrialdeak.\nMultimedia: Funeral processions\nAzken aldaketa 31 abuztua 2020(e)an, 23:30(e)tan\nOrriaren azken aldaketa: 31 abuztua 2020, 23:30.


Festibalak\t14 Eka '12\t0\nEkainaren 18tik 22ra bitartean BIG Festival Jaialdia ospatuko da Biarritz (Lapurdi) herrian. Kontzertuak Aguilera gunean ospatuko dira.\nIragarri dituzten izenen artean, nazio mailako sona duten taldeak topatuko ditugu:The Rapture, M83, Pete Doherty, Shaka Ponk, Birdy Nam Nam, Sebastien Tellier, Izia... Euskal Herriko taldeaek ere bere lekua izanen dute, Berri Txarrak taldearen emanaldiarekin.\nFestibalak\t12 Eka '12\t0\nEkainaren 29, 30 eta Uztailaren 1ean burutuko da Euskal Herria Zuzenean jaialdiaren 17. edizioa. Azken urteetan egin bezala, Nafarroa Beheko Heleta herriak hartuko du hitzordua.\nHiru egunez, Euskal Herriko zein atzerriko musika taldeak ariko dira zuzenean, besteen artean, Sepultura, Public Enemy, Gojira, Matxura edota Lisabo taldeak ariko direlarik zuzenean.\nHiru egunetan zehar, sei\nFestibalak\t12 Eka '12\t2\n2012ko AzkenaRock jaialdia hemen da. Urteroko hitzordu rockeroaz gozatzekoa aukera ederra, nazio mailako musika talde ospetsuak ikusteko ezinbesteko zita.\nEkainaren 14tik 16era bitartean 40 musika talde baino gehiago ariko dira zuzenean Mendizabala gunean, hiru egunez, rock-aren hiriburua bilakatuz Gasteiz.\n« aurrekoa 123


Baiko enpresako pilotariek “portaera aldaketa” bat eskatu diote enpresari - Durangaldea - Anboto.org\nBaiko enpresako pilotariek “portaera aldaketa” bat eskatu diote enpresari\nAnboto 2020-09-16 10:02\nPilotariek atzo eskainitako prentsaurrekoko irudia.\nBaiko enpresako 18 pilotarik euren kexak azaldu dituzte prentsaurreko batean. Pilotari horien artean dago Ibai Zabala berriztarra.\nAzken hilabeteetan egoerak hobera beharrean okerrera egin duela diote eta horregatik hartu dute euren iritzia publiko egitea. 2018an Baiko Taldeak bere ibilbideari ekin zionetik eta Jose Ramon Garai zuzendari orokor izendatu zutenetik “aurretik bizi edo ezagutu gabeko egoerak jasan” dituztela diote komunikatuan.\nEsaterako, kontratuak berritzerako orduan, elkarrizketak “oso zailak” dira Garairekin eta tratua “errespetugabea” izaten da. Gainera, pilotariei pilotarekiko ”esklusibotasuna” eskatzen diete, urtean 23.000 eurotik behera kobratzen duten pilotariak daudenean eta joan-etorrietako (autoa, gasolina…) zein bestelako kontuetako (takorako materiala, fisiterapeutak…) gastuak 10.000 euroren bueltan dabiltzanean. Beste kexa bat da pilotariei debekatu egin dietela prentsarekin hartuemanak izatea, prentsa arduradunak baimendu ezik. Komunikatuak beste hainbat egoera ere jasotzen ditu.\nMartxoan planteatutako ERTEa\nMartxoan, osasun-krisiarekin batera, ERTE bat planteatu zuen enpresak. Hilabeteak igaro ziren eta, Aspeko pilotariak enpresarekin akordio batera heldu ziren bitartean, eurek “ziurgabetasun egoera berean” jarraitzen zuten. Horregatik, idatziz, azalpenak eskatu zizkieten enpresari.\nPilotariek ordezkari legal bat kontratatu zutela ikusita, enpresak esan zien ERTEa banan-banan negoziatuko zuela pilotariekin. Pilotariek erantzun zuten “denak batera, kolektibo gisa” negoziatuko zutela, beti ere “elkarlanerako jarrera mantenduz”.\nHorren aurrean, enpresak “bertan behera” utzi zituen banakako bilerak. Gainera pilotariei galerazi egin zien hedabideekin elkarrizketak egitea, Aimar Olaizolarekin edo Mikel Urrutikoetxearekin ez bazen. “Hori legez kanpokoa da; izan ere, ERTEaren garai hartan langabezian geundenez, ez ginen enpresako langileak eta enpresak ezin zigun edozein kazetariren aurrean betorik jarri. Baina horrela egin zuten”.\nPilotari batzuei gertatutako “bidegabekeriak” ere plazaratu dituzte. Esaterako, Iker Arretxeri partida bat amaitu eta frontoiko atean bertan esan zioten ez ziotela kontratua berrituko. “Hori al da pilotan horrenbeste urte daramatzan pilotari batek merezi duen tratua?”, galdetzen dute. Iosu Eskirozi, Promozioko Binakako txapelketako irabazleari, kontratua ez berritu izanak ere “zur eta lur” utzi zituen. Victor Estebanen kasua ere aipatu dute.\nPilotari horiekin gertatutakoa “amorragarria” iruditzen zaie. Enpresak egoera ekonomiko zaila argudiatu du kontratuak ez berritzeko, baina pilotariak ez dira fidatzen. “Izan ere garai berean diru kopuru handiko kontratuak sinatu dira eta enpresari egoera ekonomikoa erakusteko eskatu diogunean, beti ezezkoa jaso dugu”.\nEskaerak eta mobilizaziorako aukera\nAzaldutako egoeraren aurrean eskaera zehatzak dituzte. Jose Ramon Garairi langileekin “gehiago komunikatzeko” eta “negoziatzeko prest” egoteko eskatu diote, eta kirol-arloko tratuan zein tratu pertsonalean “portaera aldaketak” egin ditzala. Horrekin batera, azken aldian hartutako zenbait erabaki “birplanteatzeko” eskatu diote.\nEskaerei entzungor egiten badiete neurri “zorrotzagoak” hartzeko prest daude, “hala nola mobilizazio bat egiteko aukera”.\nAzkenik aurreratu dute pilotari profesional elkarte bat sortuko dutela, “egungo pilotariak eta datozen urteetan etorriko direnak babesteko”.


Jagoba Rey, Euskadiko "boxeo olinpiko" txapelketan bigarren - Artziniega - Aiaraldea.eus\nJagoba Rey, Euskadiko "boxeo olinpiko" txapelketan bigarren\nAitor Aspuru Saez 2020-11-16 08:28\nJagoba Rey, larunbateko txapelketan. / Artziniegako Udala\nArtziniegako Jagoba Rey txapeldunorde izan da Euskadiko 2020ko boxeo olinpikoko txapelketan.\nArtziniegako Udalak jakinarazi duenez, Jagoba Rey herritarrak emaitza bikaina lortu zuen larunbatean, Gasteizen. Izan ere, Euskadiko 2020ko Boxeo olinpikoko lehiaketan bigarren sailkatu zen. "81 kiloko pisua duen gizonezko elite kategorian txapeldunorde izendatu zuten", zehaztu du tokiko erakundeak sare sozialetan. Hargatik, kirolaria zoriondu dute.\nEuskadiko boxeo olinpikoko finala publikorik gabe lehiatu zen, osasun egoeraren ondorioz, eta Iñigo Medrano izan zen Reyren aurkaria. Medrano MGZ enpresaren borrokalaria da, eta esperientzia handia dauka Jagoba Reyren hitzetan. Horregatik, nahiz eta erabaki zatitu baten bitartez izan, Jagoba Rey pozik dago emaitzarekin, bere lehenengo lehiaketa izan baitzen.\nJagoba Reyk 30 urte ditu, eta boxeoa egin baino lehen, bestelako kirolak praktikatu ditu. Maila ona erakutsi zuen areto futbolean, lesio larria izan arte. Duela bi urte hasi zen boxeoan eta Arabako Federazioarekin aritzen bada ere, azkenaldian bere kabuz entrenatu behar izan du, gehienbat, osasun egoera dela medio. Esparru profesional eta akademikoan, aldiz, ingeniari agronomoa da, eta metanoaren isurketak nola murriztu ikertzen ari da bere doktoretzan.


Covid-19 koronabirus kasuak: positiboak Euskadin, 2021eko abenduaren 27an\nI. G. | O.P. | EITB Media\nPublikatuta: 2021/12/27 12:40 (UTC+1) Azken eguneratzea: 2021/12/27 18:09 (UTC+1)\nAzken astean 30 pertsona hil dira koronabirusagatik. Asteko positiboak bikoiztu egin dira aurreko astean hautemandakoekin alderatuta, eta intzidentzia 900 puntu igo da. Erietxean dauden gaixoen kopurua igo egin da, eta ZIUko okupazioak berdintsu eusten dio, apur bat igo arren.\nGasteiz. Irudia: EFE\nEAEk 2.000 kasuko intzidentzia metatua gainditu du lehen aldiz pandemia hasi zenetik. Osasun Sailak jakinarazi duenez, gainera, 30 pertsona hil dira covidak jota iragan astean (38 izan ziren aurreko astean). Gaur egun, 110 gaixo daude ZIUtako oheetan, horietatik 7 azken 24 orduetan ingresatuak. Martxoaren 26 izan den ZIUtako gaixo kopururik altuena da.\nIgande honetan 4.265 kasu atzeman dituzte, guztira egindako 17.050 probetatik. Beraz, positibotasuna % 25ekoa da, hau da, proba egin zuten lau pertsonatik batek eman zuen positibo. Horiek zenbatu ahal izan diren kasuak, izan gehiago izango direlako.\nAste honetan hautemandako positiboak, 30.753, aurreko astean hautemandakoak (14.928) halako bi dira, eta ia hirukoiztu egin dira duela bi astekoak (11.010).\nIgoera horren ondorioz, 14 egunetan metatutako 100.000 biztanleko intzidentzia 2.076,6 kasutara iritsi da. Igoera nabarmena da, dela astebete intzidentzia 1.179 kasukoa zen, eta duela bi aste, 937koa.\n6-12 eta 20-29 urte bitarteko adin-tarteak dira kaltetuenak. Intzidentzia 3262 kasukoa da 100.000 biztanleko 6-12 urtekoen kasuan, eta 3918koa 20 eta 29 urte bitarteko pertsonen artean.\nLurraldeka, Araban eta Bizkaian 2.000 kasutik gertu dute intzidentzia tasa. Araban duela astebete 1227 ziren, eta gaur egun 1875 kasu daude 100.000 biztanleko.\nIgoera are handiagoa izan da Bizkaian, duela astebeteko 894 intzidentzia-kasu metatuetatik 100.000 biztanleko 1939 kasuetara.\nGipuzkoa da lurralde zigortuena, intzidentzia metatua 2305 kasukoa da 100.000 biztanleko (1570ekoa zen duela astebete).\nKasuen gehikuntzak berekin ekarri du, halabeharrez, ospitaleratu behar diren pertsonen kopurua handitzea. Gaur egun, 381 pertsona daude ospitalean eta 110 ZIUn.\nEusko Jaurlaritzako Osasun Sailak astelehen honetan eman du jakitera pandemiaren bilakaera, eta, aurreikuspenen arabera, murrizketa berriak onartuko dituzte covid-19aren seigarren olatua geldiarazten saiatzeko.


Aragoiko mendi-ingururik politena — Eibar.ORG | Eibarko peoria\nHemen zaude: Hasiera / Blogak / Amatiño / Aragoiko mendi-ingururik politena\nAmatiño 2017/08/19 00:05\nMendiz mendi, Formigaletik Canfranc-era, erdi bidean edo. Formigaletik Anayeteko iboietara, ia hiru ordu; eta Canfranc-etik, berriz, ia lau. Bazter batetik bestera –zerbait jateko geratu, ura edan, txiza egin eta hiruzpalau argazki atera…-- zazpi ordu onak behar.\nNormalean, utzitako lekuan hartu behar denez gero autoa, aukeran, Formigaletik Canfranc-etik baino samurragoa da. Kilometrotan, joan-etorria, 14 inguru Formigaletik eta ia 19, Canfranc-etik. Baina ez, soilik, kilometroz laburragoa delako, baita dezente gutxiago igo behar delako ere. Iboiak 2.235 metrora daude; Formigaleko parkina, 1.600 ingurura eta Canfranc-ekoa, ostera, 1.260ra. Horretara, garaieraz, 300 metroko aldea. Mendi-neurritan, ordubete, ozta-ozta.\nPolitasunez, berriz, iritzia iritzi, Canfranc-etik, Canal-Royan (gorria) zehar, nabarmen ederragoa. Rinconadako larrek eta barreneko “horma” ez dira, gero, nolanahikoak.\nAlde batetik zein bestetik, leku polita, politik bada.\nCanal-Royako haran-barrena. Gerizpean, Rinconadako "horma" (ordubete inguru behar igotzeko), nondik jausten diren goikaldean dauden iboietako urak, larretan zehar sakabanatzen direnak. Ezkerreko tontorra, Espelunziecha. Eskuineko haitz garaua, Anayet sumendiaren oinarria, iparraldetik ikusita.\nMikel Gesalaga eibartarra eta biok, iritsi berri. Aurrez aurre, Espelunziecha (2.399 m.) gailurra ("Espelunga", leize, aragoieraz).\nAnayet sumendia (2.574 m), hegoaldetik ikusita. Begi-bistan, labazko tximinia besterik ez, 250 milioi urteko erosioak lur-geruza eraman ostean, haragi gabeko hezurrarren pare.\nCanfranc-eko "Arañones" taldekideak, Formigalerantz. Barrenean, Midi d´Ossau sumendia (2.884 m.). Hau ere, Anayeten garai berekoa eta biluzik. Baina, honako honetan, ez da tximinia, galdara baizik. Tximinia denbora-tunelaren baitan joan da pikutara.


kritiken hemeroteka » Erritmo ela kontraerritmo ariketa aberatsa\n« Elvis, Lebowski eta beste kontu batzuk | Berandu baina garaiz hala ere »\nNon dago basques' harbour? / Koldo Izagirre / Susa, 1997\nErritmo ela kontraerritmo ariketa aberatsa Ritxi Lizartza / Idatz & Mintz, 1998-07\nBere azken poesia liburua da honakoa, Koldo Izagirreren azkenekoa. Eta euskal literaturan orain hogeitabost bat urte Artzek eta beste gutxi batzuek hasitako bideari heldu dio: liburuarekin batera, kasete batean hainbat poesia ematea, egilea bera rapsoda bihurtuta. Ez dira liburuko poema guztiak, bai agian pasaitarrari adierazgarrienak iruditu zaizkionak.\nNeure aldetik, onartzen dut poesia isilpean irakurrita zeozer falta zaidala. Onartzon dut poesia irakurtzen entzunda, zentzu osoa hartaen diodala eta onartzen dut gozatu egiten dudala. Onartzen dut rapsodari entzunda, bere interpretazioa baino jasotzen ez dudala. Eta hala ere onartzen dut Koldo Izagirreri bere poemak entzutea gustatzen zaidala.\nBadirudi Koldok irakurleari, jarraitzaile fina dela erakusteko frogak ezarri dizkiola; badirudi arrantzaleen hiztegi urruna lehen froga dela; badirudi ortotipografiari uko eginda, are gehiago zaildu nahi digula irakurraldia: badirudi hamaika hizkuntzatako aipamenak eta izenak inolako abisurik gabe jarrita arrantzale guztien hizkuntza txirrindularienaren antzekoa erabiltzen saiatzen dela: badirudi bertsoa zangalatrabez betez, poesia irakurtzean dorpeak direnak uxatu nahi dituela.\nAntza denez, gizon bat portuko txikitako irudiekin abiatzen da eta arrantzaleen leku urrunenetako bidaia egiten du, espazioan eta denboran. Antza denez, erritmoa landu nahi du poetak liburu tinko eta irudiz beteriko honetan. Eta zangalatraben bidez kontraerritmoak, eta errepikanenen eta hitz jokoen bidez —esanahiarekin eta ahoskerarekin jokatuz— erritmoak. Eta batzuetan trikitiaren errepikapen teknikaz hurbiltzen zaigu.\nEuskara eredua oso aberatsa da, euskalki bakar batean oinarritu gabe —ia hizkuntza bakar batean oinarritu gabe— bere eredua hainbat euskalkitatik hartutako hiztegian eta joskeran oinarritzen baita.\nBesterik da bere poemen irakurraldian erabiltzen duen ahoskera-ereduaz pentsatzen duguna. Kasu bakar batean ere ez du betetzen euskarak berezkoak dituen hitzen ukipenezko aldaketa fonologikoak. Zer dela eta? Agian hizkuntza-maila goragoko batean horrelakorik ez dela egin behar pentsatzen du? Nik behintzat ez dut uste aldaketa horiek euskararen erregistroekin eta erabilera-mailekin (jasoa izan ala ez) zerikusia dutenik, contra natura egina delako hizkuntza-erabilpena. Bestela, ederra da poetari bere hitzak entzutea.\nIrudiz beteriko liburua da bai, eta irudietan barna eramaten gaitu, edozein patria gurea dela erakusten digo, hamaika patria hiltzen dituela euskaldunen itsasoak. Baina irudi horien ondotik, flash-back etengabeko batzuen bidez —non ote dago oraina?— iraganaren mina, euskaldunon iraganaren aldarrikapena egin nahi duela somatzen dut.\nEderra liburua, zaila liburua, trinkoa liburua. Ederra liburua.\nEta amaieran kresal gustua geratzen da liburuaren azken orrialdea, horixka, pasatzen doten eskuetan.


OBSAE aztertzeko aukera ematen du, administrazio elektronikoa ezarri eta erabiltzearen eta informazioaren eta komunikazioaren teknologiak administrazio publikoetan, adierazle-multzo zabal bati esker. "/>\nEap - atal berria administrazio elektronikoaren behatokian DATAOBSAE Adierazleak Erabilgarri\nAdierazleak erabilgarri DATAOBSAE administrazio elektronikoaren behatokian atal berria\nBerri bat gehitu zaio atal berria Adierazleak OBSAE aztertzeko aukera ematen du, administrazio elektronikoa ezarri eta erabiltzearen eta informazioaren eta komunikazioaren teknologiak administrazio publikoetan, adierazle-multzo zabal bati esker.\nTresna ezarri den OBSAE hasierako fasean, duela hilabete batzuk, nabarmen hobetu da analisi-Eremu berriak sartuta.\nEboluzioa erakusten duten adierazle eta erabilera neurtzeko egindako zerbitzu elektroniko komunak herritarrei, eta enpresak administrazioek zuzendaritzan informazioaren eta komunikazioen teknologiak (DTIC), gehitu dira txostenetan jasotako adierazleak egoerari buruzko informazioaren eta komunikazioaren teknologiak administrazio-esparru guztietan (estatuko administrazio orokorra, autonomia-erkidegoak eta toki-erakundeak) batzordeak prestatutako helbidea, bai eta kanpoko iturrien beste adierazle batzuk.\nOsagaiaren irudikapen grafikoa eta interaktibo erraztu egiten du informazioa aztertzea. berriak erantsi Dira horien banakatzea, adierazleak, txosten gehigarriak eta mapetan informazio lurraldekatuari buruzko adierazleen aurkezpena. Erremintaren eta grafikoetan esportazioa hainbat formatutan berriro erabiltzeko.\nAdierazleak eguneratzen urtean edo hilean egiten da izaeraren arabera, arrastoen gordetzea.


Munduko aberastasunaren erdia biztanleen %1en esku dago | Ekonomia | Berria\nOxfam erakundeak ohartarazi du gero eta handiagoa dela aberatsen eta txiroen arteko arrakala: munduko 62 pertsona aberatsenek biztanle erdiek adina diru dute. Desoreka ekonomikoa amaitzeko, ezinbestekotzat jo du zerga paradisuekin errotik moztea: "Pobreenak bihurtu dira aberatsen sostengu".\n62 pertsona aberatsenek biztanle erdiek adina diru dute, txostenak jaso duenez. YANNIS KOLESIDIS / EFE\nAzken hamabost urteotan etengabe ari da handitzen da aberatsen eta txiroen arteko aldea, eta ez dirudi 2016a salbuespena izango denik. Orain arteko diagnostikoa, behinik behinik, ez da oso baikorra. Oxfam gobernuz kanpoko erakundea izan da gaur ahotsa altxatu eta kezka agertu duena: azken hamabi hilabeteotako datuen abaroan, jakinarazi du munduko aberastasunaren erdia biztanleen %1en esku dagoela, eta 62 pertsona aberatsenek biztanle erdiek adina diru dutela.\nKritiko mintzatu dira erakundeko ordezkariak: "Ezin dugu onartu autobus batean arazorik gabe sar daitezkeen 62 lagunek munduko biztanle erdien pareko aberastasuna izatea". Munduko populazioan 400.000 pertsona gehiago izan arren, biztanle erdien diru ahalmenak %41 egin du behera —920.000 milioi euro galdu dituzte 3.600 milioi lagunek—. Alderantzizko joera eduki dute aberatsek, 2010etik hona are aberatsago baitira: 460.000 milioi euro gehiago irabazi dituzte, 1,5 bilioi euro pilatzeraino.\nOxfamek salatu du, orobat, agintariek boterea eta pribilegioak baliatzen dituztela "sistema ekonomikoa manipulatzeko", eta uste du horrek eragin duela pitzadura betikotzea. Zerga paradisuetan ezkutatutako diru kopurua da horren erakusle: erakundeak azaldu du aberatsen gutxiengoak 6,9 bilioi euro dauzkala egun ezkutatuta; kopuru hori Erresuma Batuko eta Alemaniako BPG barne produktu gordina baino handiagoa da.\nHori jakinda, dirua berreskuratzeko eta paradisu horiekin ahalik eta lasterren errotik mozteko eskatu du, desorekak areagotzen dituztelakoan. Izan ere, deklaratu gabeko dirua aintzat hartuz gero, aldea askoz ere handiagoa litzatekeela dio Oxfamek. Murrizketa politikak ere aipatu ditu gaur-gaurko desoreka ekonomikoa ulertzeko arrazoi gisa. "Pertsona pobreenak ari dira aberatsenen gehiegikeria guztiak ordaintzen; haien sostengu bihurtu dira".


Itxialdiak ohitura berriak ekarri ditu gure etxeetara. Orain arte telefonoa zen kanpokoekin genuen harreman bide nagusia, baina, bi asteko itxialdiaren ondoren, indarra hartu dute bideo-deiak eta bideo-konferentziak egiteko aplikazioek.\nBeharrak ez dira beti berdinak: batzuetan, gertuko pertsona batekin hitz egin nahi dugu (bisitatu ezin dugun aitona-aminarekin, faltan botatzen dugun lagunarekin…); beste batzuetan, talde handian hitz egin nahi dugu (kuadrillakoekin, mintzakideko lagunekin…); beste batzuetan, berriz, bilera egin behar dugu (lanean, ikastetxean, euskaltegian…). Ea zure beharretara egokitzen den tresna aurkitzen duzun. Hona hemen aukera batzuk:\nMezuak bidaltzeko aplikazio arrakastatsuenetakoa da. Bideo-deiak egiteko aukera ere badu, gehienez ere, lau pertsonako taldetan. WhatsApp-en web bertsioan ezin da bideo-deirik egin. Beraz, mugikorra erabili beharko duzu horretarako.\nFacebook sare sozial erabiliz gero, Messenger bideo-deiak egin ditzakezu. Erraza da. Deiak Messenger taldeak erabiliz egin daitezke edo, besterik gabe, deien botoiari emanez. 50 pertsona arte konektatu daitezke aldi berean, baina horietatik 6 bakarrik ikusiko dira kameratik. Mugikorrean edo web orrian erabili daiteke.\nDeiak eta bideo-deiak egiteko aplikazio ezagunenetarikoa da. Doako bertsioan, gehienez ere, 10 pertsonak parte hartu dezakete aldi berean (ordaindutakoan 50). Deiaren kalitate onagatik nabarmendu da, bai bideoari, bai audioari dagokionean. Mugikorretik edo ordenagailutik sartu daiteke, baita web orritik ere, azken kasu horretan, aplikazioa deskargatu beharrik gabe.\nJitsi plataforma oso egokia da talde-bilerak egiteko. Web orrian sartuta erabili daiteke, aplikaziorik deskargatu edo erregistratu beharrik gabe. Mugikorrean, berriz, aplikazioa jaitsi behar da. Doako aplikazioa da eta ez du ordaindutako bertsio hobeagorik.\nBideo-deiak egiteko urrats erraz batzuk eman behar dira:\nSakatu Hasi deia botoia.\nBideo-deiaren izena sortu (Adb. Elaide).\nIzena jarritakoan, deiaren leihoa irekiko da. Kamera eta mikrofonoa erabiltzeko baimena eman behar da.\nEskuineko aldean informazio botoia dago (i). Bertan aurkituko dugu deiaren lotura, taldekideei bidaltzeko. Pasa-hitza jarri daiteke taldekoa ez den inor sartu ez dadin.\nEzkerreko aldean aukera gehigarriak daude: gure pantaila partekatu, taldearekin txateatu, eskua altxatu (hitz egiteko)… Bideo-konferentzia hasi duenak moderatzaile lanak egin ditzake (audio batzuk desaktibatu, bideo-deia grabatu, streaming bidez zabaldu…). Microsof Officen luzapenak aktibatzeko aukera ere ematen du, parte-hartzaileen artean dokumentuak partekatzeko.\nHoriek aukera batzuk besterik ez dira. Badira beste asko: Hangouts, Instagram, Meet, Zoom, Houseparty eta beste hainbat.


IRAKURKETA KLUBA – Bolintxi\nEtiketa: IRAKURKETA KLUBA\nIrakurketa kluba. Izen-ematea zabalik\n18 abendua, 2019 14 apirila, 2020 Utzi iruzkina\nIrakurzale klubaren 2019ko edizio berria\n2019ko azken hiruhilekorako Irakurzale Klubaren edizio berria antolatu da. Irakurtzen jarraitu →\nBerriro gurekin Irakurzale Kluba 2019\nIrakurzale Kluba 2019an parte hartu duzuen irakurleon eskaerari erantzunez, eta ikusita jarduera honek jarraipena izan zezan interes handia erakutsi duzuela\nIrakurzale Kluba 2019\n2019. urtearekin batera, Irakurzale Klubeko edizio berri bati emango diogu hasiera. Txoko honetan irakurzaletasunaren Irakurtzen jarraitu →\nIzena emateko epea zabalik (Irakurketa kluba)\n2018a Irakurketa Klubaren edizio berri batekin hasi genuen bezala, bukatu ere modu berean egingo dugu. Irakurtzen jarraitu →\n11 abendua, 2017 11 abendua, 2017 Utzi iruzkina\nUrtarrilaren 9an hasiko da Irakurketa Klubaren edizio berria eta aurreko urteetan bezala Irakurtzen jarraitu →


Eutsi goiari - Naberan\nBerba gutxi entzun dut koroabirus honen kausa zehatzari buruz. Ez da ausaz sortu, hori seguru, baina zein da kausa? Zeren hori jakin gabe, ezinezkoa izango baita erremedioa. Ikerleek ados daude laborategitik ez dela sortu. Nondik orduan? Horretan ez daude ziur. Ah bai, saguzarraren kontua: txinoek saguzar bat jan zutela, edo beste bitxoren bat (paolina edo).\nEz da lehen aldiz animalia bati errua leporatzen zaiola. Egin kontu: atzo “behi zoroek” izan ziren alzheimerra eta mugigetasunaren errudun; herenegun tximua izan omen zen IHESa kutsatu ziguna, eta herenegun bezperan oiloa, Txinakoa berriz ere, halako gripea ekarri zuena… Barregarri samarra deritzot. Dena dela, adituak ez daude ziur saguzarraren edo pangolinaren kontuaz. Beste zerbaitetara jo behar, orduan.\nAskoz sinesgarriago deritzot beste aditu batek dioenari: gure planeta elektrifikatzearen ondorioz zirkuitulabur bat gertatu dela. Ez da soilik mundua bera elektrifikatzea, baizik baita gure planeta inguruko espazioa. Beraz, elektro-zabortegia litzateke Covid-19aren kausa.\nGure antzina-antzinako arbasoek ez ziren batere fidatzen espazioaz eta bertako asturuez. Izarrak “espirituen mamuak” zirela uste zuten (izpi “denek kolpatu eta azkenak hil”) GOIKOA egunen batean buru gainera eroriko zitzaien beldur ziren. Horregatik “Eutsi Goiari” esaten zuten behin eta berriro. Nik ez dakit eletro-zabortegia ala zer, baina seguru gizakiok Goia (GAIA delakoa) zikinkeriaz gainez jarri dugula. Eta Gaiaren erantzuna jasotzen hasiak garela. Horrela bada, une honetan Covid-19a, baino hurrengoan Covix edo bestelako zerbait izango da, harik eta GAIA desintoxikatu arte.\nPresta gaitezen, bada, ziklo luze baterako. Batzuek apokalipsia deitzen diote, eta neuk ere “2020, apokalipsia bezpera” idazkunez sinatu nuen azken argitalpena. Baina ez gaitezen hain serio jarri eta umorea galdu. Aurrera begirako galderei erantzuten entreteni gaitezke, “momentu historiko” baten lekuko garela pentsatuz.\nZer diote oraingoan gure betiko Urkulluk eta Aspiazuk? Hainbat arinen “produkziora” jo behar dugula. Ados. Ahalik arinen, baina ez, inola ere, haien buruan dagoen “betiko produkziora”. Ezelan ere ez desarroilismoan oinarrituriko kapitalismoaren eskemara. Horixe baita, izan ere, eta ez Txinako saguzarra, pandemia larria ekarri diguna. Lehenik, kapitalismo finantzario horrek, bere eskari-eskaintza dotrina aspalditik alboratuta, lurralde franko kolonizatu eta suntsitu du, giza-migrazio larriak eraginez. Lurra xahutu du, autoktonoak larrutu, indigenoei bizipidea lapurtu. Eta segidan planeta osoa zaborrez bete. Atmosfera toxikatu, klima aldaketa eragin… Klima aldaketa abian da honezkero; Covid-19a larria bada, are larriagoa klima aldaketa, bere ondorio kalkulaezinekin.\nGAIA larregi zamatu dugu eta Pandemia LARRIA eragin, noski. Zeinek antolatu du hainbat pribatizazio, txantxuiloak medio? Zeinek eremu lokalak (bertoko laborantza, osasunbide hurbila eta abar) suntsitzen utzi eta makro-eremuak, makro-garraio alferrak bultzatu, berriro ere txantxuilo eta klientelismoa medio? Eta okerrena, giza baliabide erabilgarrietan sekulako murrizketak eginez.\nOposizioak indarrik baldin badu, mozio-zentsura da bidezkoena. Ez al da erantzukizuna eskatzerik euren kudeaketa tamalgarriagatik? IRAUNTZA ez, Urkullu jauna. Orain IRAULTZAK behar du txanda. Oposizioak duintasunen bat baldin badu. Gure planeta aztoratuta dagoen bitartean, ez al da ezer gertatu “euskal oasian”? PNVeko eliteak, herria ez baita elitea, esperantza merkea saldu berri digu. Ez dute zehaztu esperantza horiek (betiko eskemaren irauntzak) zein garesti aterako zaizkion oinezkoari.\nBadakigu oinezko horiek abarka barik ibili beharko dutela, pobre eta prekario mordoa irtengo dela “krisi” honetatik, krisiak betiere paganoek ordaindu ohi dituztelako. Eta bitartean, herriak emandako diruen zaintzaile ditugun agintariok, merezi ote duzue zeuen karguetan lasai irauntzea? Gutxienez behintzat, ezkerrak mozio-zentsura prestatzen duen bitartean, ez al da egongo zuen partetik detailetxoren bat? Adibidez, Diputazioetako ile-kizkurrarari eta gainerakoei ez al zaie bururatuko, adibidez, “salbuespen egoera” honetan oinarrizko errenta duin bat antolatzea?\nIzan ere, badakigu, edo jakin beharko genuke, beste guztiok etxean isolatuta gauden bitartean, Europako eliteak asmo handiko planak egiten ari direla guri buruz. “Hau” igarota, normaltasunera, lehengora, makurtuko garelakoan. Haien planei aurre egin behar gure indar guztiarekin ala gure burua eta gure planeta, GAIA, akabatzen utzi. Ez dago erdibideetarako lekurik. Badakizue karta-jokoan zer garrantzitsua den “esku” izatea. Par eginez gero, esku denak irabazten du. Merezi al dute hauek, hogeita hamar urtez ondare publikoa hain gaizki kudeatu dutenok, aurrerantzean ere esku izatea? Kapitalismo basatia, Confebask eta goragokoak (aberatsen %1a osatzen duen Estatu Sakona) ez daude biagoan. Laster hasiko dira uluka.\nEta euskaldunok zer? Badugu eskarmentua. Moncloako Itun Zaharrera bueltatu? Eutsi beharko diogu Goiari, ez dago besterik, baina honezkero ez gara artalde inozoa, Antigoaleko Testamentu Zaharrarekin konformatzeko. Gehienok ez gaude mozio-zentsura jartzeko tenorean, baina bihoa, nire aldetik behintzat, zentsura-mozio birtuala hemengo Gobernuari, birtuala, bai, baina ozena.


Bizikleta-irteera: ekaineko kronika, Traslaviña – Egizu elkartea\nBizikleta-irteera: ekaineko kronika, Traslaviña\nIa hiru hilabete neraman bizikleta hartu barik, Davidek ea bizikleta saldu nuen galdetzen zidanean, azkena huts egiten izan behar zuela pentsatu nuen. Zapatuan goizeko 9etan etxetik atera nintzen, eta berehala norekin eta Davidekin topatu nintzen, elkarrekin Portugaleteko zubira abiatu ginen, han Iñaki bazegoen; bost minutu igaro eta Edorta, Mireia eta bi neska berri agertu ziren (Ixone eta Ruth, ongi etorri!). Txango honetan “aldapero” asko falta zen.\nBeti bezala poliki poliki hasi ginen, Santa Maria Kalea igo… Bidegorrira ailegatu eta Alvaro agertu zen. Hasieratik txangoa berezia izango zela sumatu genuen. Edortari eta Iñakiri galgak apurtu zitzaizkien, eta bidegorriaren erdian konpontzen hasi ziren. Naiarak deitu zuen, Maite, Ane, Bego eta Elvirarekin berandutxuago zetorrela. Bost minutu eta gero Naiara hankatik odola zeriola heldu zen, bidean istripu txikia eduki baitzuen. Ai Ama! Eta oraindik 80 kilometro falta zitzaizkigun!\nAlvaro eta Ane aurreratu ziren, erritmo suabe suabe… Lehenengo geldialdian, Ane desagertua zen, baita Dabid eta bi neska berriak ere. Besteok zer edozer jaten hasi ginen, ia ia hamabiak zirelako. Bat-batean Ane gizon batekin heldu zen, galduta zegoela badirudi; Dabid eta bere sasitropela azkenean ere gurekin elkartu ziren Atxuriagan. Ixonek eta Ruthek etxera itzuliko zirela esan zuten, Bilboko jaialdira joateko. Naiara presaka zebilen, eta guri oraindik auskalo zenbat kilometro falta zitzaigun; ordu erdi gutxienez han telefonoak eta e-mailak trukatzen eman genuen. Goazen! Kar kar kar…\nZoritxarrez, ez genekien bigarren geldialdian hiru neska gehiago galduko genituenik: Naiara, Elvira eta Maite. Beno… agur… hurrengora arte! Traslaviñarantz sexu-parekotasun legea beteta abiatu ginen.\nBehin han, tren-geltokian, beste dilema bat sortu zen: jan edo ez jan. Gehienok, Alvarok izan ezik, ez jateko aukeratu genuen, aldapatxo bat igo behar izan genuelako. Beno, tira! Tipi-tapa, tipi-tapa, azkenean izugarrizko leku batera bazkaltzera ailegatu ginen, Bezi auzoan. Han gauza bitxiak ikusi genituen, xanpain botila-erdia, oihal zati batzuk…. Egon!, honetan ez genuen galdu inor, baina hurrengoan bai. Zallara “kafetxo” hartzera joan ginen eta han Anek eta Begok trena hartu zuten; sei bakarrik baginen, eta oraindik 40 bat kilometro. Erritmoa berriro gozo gozoa, hauteskundeak bidean eta azkenean etxera iritsi ginen…\nEskerrik asko, Maria, kronikagatik!\nrozio2013-06-19T18:30:56+02:002013-06-19|berbalagunok, bizikleta taldea, egizu, irteerak, kirola, kirola euskaraz|1 Comment\nmikel 2013-06-20 at 6:30 - Reply\nA ze talde ona! Gora EGIZU!


Kresalako inude eta artzainen jaia, iruditan : Irutxuloko Hitza\nEuriari aurre egin eta Parte Zaharreko kaleak hartu dituzte beste behin Kresalako inude eta artzainen konpartsako dantzari eta kideek. Auzoko kaleak sekulako jai giroa piztu dute inude eta artzainen dantzek, eta Konstituzio plaza ere leporaino bete da. Parte Zaharreko kale estuetara sartu aurretik, Bulebarrean zehar ibili dira dantzan, eta ondoren, Santa Maria elizaren aurrean kantaldia egin dute. Inude eta artzainen jaiarentzat prestatutako dantzez gain, arin-arina eta fandangoa ere dantzatu dituzte.\nInude eta artzainekin batera, Kresalako danborrada ibili da danborra jo eta desfilatzen, Joselontxos txarangaren musikarekin. Konpartsaren hirugarren taldea osatu dute pertsonaia historikoz mozorrotutako lagunek. Denek batera, ohiko antzezpena egin dute Konstituzio plazan.


Lehen taldeak ez du ezustekorik nahi Pepe Rojon Getxo Errugbia\nLehen taldeak ez du ezustekorik nahi Pepe Rojon\notsaila 6, 2019 otsaila 11, 2019\nHori-beltzak Valladolidera joango dira hamargarren postuan dagoen Silverstorm El Salvador Emergingen aurka aritzeko\nGetxo Errugbiak talde bisitari gisa jokatu behar dituen partiden segida hastear da. Fadurako zelaitik kanpo lau jardunaldi jokatuko ditu jarraian. Getxotarrak larunbatean abiatuko dira Valladolid aldera, gaur egun sailkapeneko hamargarren postuan dagoen Silverstorm El Salvador Emergingen aurka aritzeko. Ohorezko B Mailako A taldeko hemezortzigarren jardunaldia izango da, eta partida 16:30ean hasiko da.\n27 punturekin sailkapenaren azkenaurreko postuan egon arren, talde chamizoak estutasunean jarri izan ditu Babyauto Zarautz RT, AVK Bera Bera RT eta AVIA Eibar RT bezalako aurkari garrantzitsuak. Hain zuzen, joan den jardunaldian 50-10 irabazi zion talde armaginari. Aintzat hartu beharreko emaitza sendoa.\nZilarrezko mailako fase erregularra amaitzeko bost jardunaldi gelditzen diren honetan, Valladolideko taldea puntu beharrean dago; izan ere, kategoria guztietan jaitsierako playoff fasea nola datorren ikusita, premiaz batu behar dituzte puntuak arrisku-eremutik atera ahal izateko.\nValladolideko partidaren egunerako eguraldiaren iragarpenari dagokionez, norgehiagoka lasaia espero da; izan ere, prezipitazio probabilitatea % 10ekoa baino ez da, eta haize-boladek ez dute 25 km/h-ko abiadura gaindituko. Ez da, beraz, apartekorik egongo eguraldiari dagokionez.


Hasi da Tourra! Abian da Tropela! – Tropela.eus bloga\nBidaltzailea:Tropela Elkartea\t 2007-07-07 2007-07-07 2 iruzkin Hasi da Tourra! Abian da Tropela! sarreran\nEkin diote txirrindulariek Londreseko kaleetan zehar prologoari. 7,9 km izango dira 2007ko Tourreko lehen liderra erabakiko dutenak. Laister jakingo dugu nork jantziko duen aurtengo lehen maillot horia.\nTropelan ere hasi da gure lasterketa. 6.414 kiniela egin dira, baina arauei jarraiki, Tropela Elkarteak, arauak betetzen ez dituzten kinielak baliogabetuko ditu eta horren ostean ikusiko dugu benetako kinielak zenbat diren. Hala eta guztiz, inoizko markarik onena lortu dugu guztiok eta zorionak eman nahi dizkizuegu parte hartu duzuen guztioi. A ze tropela osatu dugun!!\nGozatzeko garaia hasi da. Orain artekoak prestakuntzak ziren, usteak, iritziak,… baina orain jada hainbeste itxaroten genuen eguna iritsi da eta txirrindulariek duten guztia eman beharko dute. Orain ikusiko dugu zein zebilen zuzen, zein oker, zein joan den Tourrera behar beste prestatuta, zein ez.\nZorterik onena opa dizuegu eta ia lasterketa interesgarri bat ikusteko aukera dugun.\nOHARRA: Arauetan jarri genuen bezala arratsaldeko 3etan kinielak egiteko aukera itxi egin dugu. Frantziako Tourra ere arratsaldeko 3etan hasten zen baina Londresen. Hau da, hemengo 4ak zirenean hasten zen. Ordu bete gehiago geneukan kinielak egiteko baina gure aplikazioak ez du hori kontuan hartu eta arauetan jarritako orduan itxi da kiniela egiteko epea.\nBidaltzailea:Tropela Elkartea 2007-07-07 2007-07-07 Hemen argitaratua:Frantziako Tourra\nOHARRA: Prologoko sailkapenak bihar


Camille Jourdy - Jose Luis Asensio - Guaixe.eus\nJose Luis Asensio 2017-07-07 08:11 Iritzia\nEz naiz frantziar kulturaren jarraitzailea. Batere ez. Nolabaiteko erreparoa diot fisikoki horren gertu daukagun herrialdetik datozen pelikula, liburu eta bestelako obrak irakurtzeari. Baina salbuespenak ere izaten ditut, eta horietako bat da Camille Jourdy.\nIruñeko Yamaguchi liburutegiko tertuliaren programazioan bere komiki bat zegoela aprobetxaturik, behartuta nolabait, irakurri nuen lehenengo aldiz bere obra bat: Rosalie Blum. Benetan freskoa eta originala. Hiru ataletan banatua, emakume baten –Rosalie Blum, noski– biziaren atal bat agertzen zaigu. Kostunbrismoz beteriko narrazioa izan arren, gibelaldeko misterioa handituz doa eta irakurlea guztiz bahitzen du. Korapiloa askatzen joango da atal bakoitzean, kontakizun bera beste pertsonaia baten ikuspuntutik ezagutzera ematean. Hiru atal, hiru pertsona guztiz ezberdin eta nor bere istorioaren zatitxoa argituz trilogia biribildu arte.\nBaina garai hartan ez nion egileari erreparatu, obrarekin geratu nintzen besterik ez. Sari asko jaso zituen, pelikula ere egin zuten... tira, arrakasta izan zuen. Aurten, liburu denda batean, egilearen estilo bereko beste komiki bat ikusi dudan arte.\nJuliette du izena irakurri dudan bere bigarren komiki honek, eta Camillen estilo pertsonalaren indarra du. Pastel-kolore itxurako margoekin, komikiaren azala berea baino ezin da izan. Barruan artisau lana ematen du, eskuz eginikoa guztiz. Herri baten eguneroko detaile eta ekintza txiki guztietan indarra jarriaz, liburu bakarrean kontatutako komikia da Juliette. Pertsonaien izateko modu inperfektua asko landuz, familia baten eta bere ingurunearen deskribapen sakona egiten digu, baina aldi berean irakurtzeko oso erraza da.\nKontakizunean Juliette gure protagonista bere herrira bueltatzen da denboraldi batez Parisko jendetza eta estresa alde batera utzita. Baina itzulerak iraganeko familiaren barruko tentsioak eta arazoak tenkatuko ditu, eta bera bueltatu aurretik mantentzen zuten oreka egonkorra galdu egingo da. Batzuen amoranteak, besteen sekretuak, aurkituko dituen erlazio berriak, guztiak dira osagai aproposak Juliettek bere baitan sentitzen duen antsietatea astintzeko.\nGaztelaniaz ez da bere beste komikirik argitaratu; frantsesez, ordea, baditu haur liburu bat baino gehiago. 1979.urtean Chenôven (Frantzia) jaioa, arte ederrak ikasi zituen. Lanbidez gaur egun gidoilaria, oso ondo erabiltzen ditu irakurlea adi mantentzeko beharrezkoak diren errekurtso guztiak. Gauza xumeak lehenengo plano batera ekarri eta garrantzia emateko abilezia du. Kontakizunak guztiz sinesgarriak bihurtzen ditu, nahiz eta azpitik zenbait episodio surrealismoz eta umore beltzez josiak egon. Hor dago bere indarra, orrialdeetan zehar ustez inolako inportantziarik ez duen keinu bati garrantzia ematen dio, ezinbestekoa bihurtzen du komikian zehar, eta aldi berean beste modu batez sinesgaitza suertatuko zitzaizun anekdota konturatu gabe irentsi egingo duzu.\nItsuraz erlaziorik ez dituzten gaiak ditut gustoko, ala nola Japonia, literatura, musika, telebista, zinema, komikiak... nire zutabean, Japonia eta komikiei buruzko informazioa aurkituko duzu normalean, baita sorpresatxorenbat noizean behin.


Aitor Mazo omenduko dute gaur Bilbon | Hitzen uberan\n← Iolanda Zuñigaren “Post-it bizitzak” mintzagai\nMarkos Zapiainen “Saizarbitoria eta iragana” saiakeraren aurkezpena →\nAitor Mazo omenduko dute gaur Bilbon\nAitor Mazo aktore, zinemagile, antzerkigile eta gidoigilea hil zen maiatzaren 7an 53 urterekin. Gaur omenaldia egingo diote, Tartean konpainiako kideek bultzatuta, Bilboko Arriaga antzokian. (Argazkia: Loraldia).\nOraindik presente dago duela gutxi Aitor Mazok Loraldiaren hasiera ekitaldian egin zuen antzezpena. Loraldiak euskal kulturaren plaza zabaldu nahi izan du Bilbon, Anton Abadiaren lore jokoak gogora ekarrita. Abadiaren rola jokatu zuen Mazok, hain zuzen ere, Patxo Telleria lankide eta lagunak idatzitako gidoi batekin.\nTelleriak berak eman zuen duela egun batzik maiatzaren 14an egingo dioten omenaldiaren berri. Omenaldia “jai girokoa” izatea nahi dute: “Abestu, hitz egin eta bere omenez topa egingo dugu”. Ekitaldia 22:00etan hasiko da.\nTelleriak berak eta Mazok elkarrekin zuzendu dituzte bi film: La máquina de pintar nubes eta Bypass, eta 80ko hamarkadan oholtza ere konpartitu zuten Maskarada eta Txirene taldeetan.\nMazok Madril eta Euskal Herria artean osatu zuen bere ibilbidea, antzerkia, telebista eta zinema tartekatuz. Iaz Bilbon Gabriel Arestiren Harri eta herri liburuko pasarte bat errezitatzen entzun ahal izan genuen.\nLiteraturarekin loturik eskainitako une horiek gogora ekarrita, gure omenaldia egin nahi izan diogu Hitzen Uberanen txokotik ere. Adiorik ez, Aitor Mazo.\nAitziber Garmendia: Mazo eta Mazo\nAbadia (Garbiñe Ubedak Berrian)\nProtagonista baten heriotza (Iñigo Astizek Berrian)


Milioi erdi euro jasoko du udalak kaleko argiteriaren eta semaforoen energia-eraginkortasuna hobetzeko - Zumaia - Baleike.eus\nMilioi erdi euro jasoko du udalak kaleko argiteriaren eta semaforoen energia-eraginkortasuna hobetzeko\nJuan Luis Romatet 2021-11-22 10:12\nZumaiako argiteriaren efizientzia hobetzeko bigarren fasea indarrean jarriko du Zumaiako Udalak. Horrterako, 1.177.ooo euro erabiliko ditu, eta horren ia erdia IDAEk emandako dirulaguntzarekin ordainduko du.\nKaleko argiteria instalazioen eraginkortasuna hobetzeko proiektuaren bigarren fasea martxan jarriko du udalak. Aurretik, iazko irailean, horren inguruko proiektu aurkeztu zion IDAEri (Energia Dibertsifikatu eta Aurrezteko Erakundea). Pasa den astean jakin zuen udalak aipatu erakundeak 580.000 euro emango dizkiola proiektu hori gauzatzeko. "Hala, proiektu osoaren lizitazio prezioaren %50a ordaindu ahal izango du dirulaguntza horrekin", azaldu du udalak ohar baten bidez. Lan hauek 2022a amaitu aurretik hasi beharko dituzte.\nFase honetan, 1.503 kale argiren argia aldatuko da, baita 111 semafororen argiak ere. "Instalazio horiek guztietan jarriko diren argi berriak azken belaunaldiko LED teknologiakoak eta eraginkortasun handikoak izango dira, eta driver elektroniko programagarria izango dute, argi-fluxua ordutegiaren eta bide moten arabera egokitu ahal izateko". Aginte taulak ere aldatuko dituztela gaineratu du udalak. "33 hobetuko dira –herrian dauden gainontzeko 13 aginte-taulak lehenengo faseak aldatu ziren–. Gainera, telekudeaketa-sistema bat instalatuko da, eta kableak eta egoera txarrean dauden zutabeak ordezkatuko dira. Azkenik, legeak aginduta, zenbait eremutan argi sistemak aldatuko dira".\nProiektuaren helburua da, udalaren esanetan, herriko energia kontsumoa murrizteaz gain, "energia eraginkortasuna bultzatzea, baita ingurumenari eragindako kalteak gutxitzea ere. Gainera, Zumaiako Udalak energia kontsumoan aurreztuko du, kopuru hori Zumaia hobetzeko bestelako neurrietarako bideratuz". Argiteriaren potentzian jaitsiera nabarmena izango dela azpimarratu du udalak. Energia kontsumoa %75 jaitsiko dela azaldu du udalak. "Gainera, 446,41 tona CO2 gutxiago emitituko dira atmosferara".\nAldaketa horiek guztiek eginda, 4/2019 Jasangarritasun Energetikoaren Legeak ezartzen dituen zenbait betebehar beteta edukiko dituela jakitera eman du udalak. "Eraikinetan, ibilgailuetan eta argi publikoetan ikuspegi hau txertatzeko betebeharra ezartzen du lege honek, eta proiektu hau amaituta, kale argiteriari dagozkion betebeharrak beteta edukiko ditu Zumaiako Udalak".


Elkartasuna eta sorginkeria, eskutik Antzuolan - Antzuola - Goiena.eus\nElkartasuna eta sorginkeria, eskutik Antzuolan\nTxomin Madina 2015-09-05 16:10\nMaruja meiga eta Belen laguntzailea, quiemada prestatzen.\nKongon eta Senegalen dituzten proiektuak diruz laguntzeko, Anelkarrek antolatutako Elkartasun Festa egin zuten atzo Antzuolan. Bertara joan zirenek mokadutxoa egin eta tragoxka bat hartzeko aukera izan zuten, baina izan zen gonbidatu berezirik: Maruja izeneko meiga.\nAnelkar elkarteak antolatuta, Elkartasun Festa egin zuten atzo iluntzean Antzuolako Zurrategi plazan. Helburua zen elkarteak Senegalen eta Kongon dituen proiektuetarako dirua batzea, eta horretarako pintxoak eta edariak banatu zituzten. 400 pintxo saldu zituzten denera eta aipatzekoa da patata tortilla pintxoak, herritarrek euren borondatez egindako 26 tortillatatik atera zituztela.\nFestak izan zuen berezitasunik, meiga batek ere hartu zuen-eta parte. Hala, queimada bat prestatu zuen Maruja izeneko meigak eta prestatu bitartean konjurua ere irakurri zuen Belen laguntzailearekin batera. Adi-adi jarraitu zuten antzuolarrek prozesua eta ez ziren gutxi izan behin prest zegoela, Galiziako likorea probatzera animatu zirenak. Guztira 10 litro queimada edan ziren Elkartasun Festan.\nPintxoen salmentekin eta bestelako diru-ekarpenekin 1.150 euro inguru batzea lortu zuten Anelkarrekoek eta adierazi dute pozik daudela herritarrek emandako erantzunarekin. Iaz 750 lortu zituzten eta aurten gora egin du herritarren elkartasunak. Anelkarren argazki galeria ikusgai hemen.


Tokiko informazioa Interneten katalanez, galegoz eta euskaraz - Debagoiena - Goiena.eus\nTokiko informazioa Interneten katalanez, galegoz eta euskaraz\nUsoa Agirre 2006-02-28 09:50\nMartxoaren 2an eta 3an kazetaritza digitalaren gaineko VII. kongresua egingo dute Huescan. Kongresuaren harira liburu bat argitaratu dute: Analisis y propuestas en torno al periodismo. Gaian adituak diren zenbaiten azterketak biltzen ditu liburuak. Vilaweb, Vieiros eta Goiena.net-en inguruan idatzi du José Larrañaga irakasleak.


22. Korrika - Berria 22. Korrika - Berria\nMartxoaren 31n hasiko da Korrika, Amurrion; eta apirilaren 10ean amaituko da, Donostian. 'Hitzekin' lelopean egingo dute euskararen aldeko ekimena. / 2022-03-31\nDonostian, goizean goizetik\nKontseiluko Paul Bilbao izan da lekukoa eraman duen azken aurrekoa. Azkenak, AEK-ko ordezkariak.\nMezuak, Karmele Jaiorena\nBoulevarrean argitu da nork idatzi duen 22. Korrikako mezua: Karmele Jaio idazleak.\nJendetza Donostian, amaiera ekitaldian\nJaio, azken mezua irakurtzeko arduraduna\nIturengo ihaldunak, Korrikan.\nBaiona, Angelu eta Miarritzeko Etorkinekin BAB elkarteko kideek eraman zuten lekukoa Baionan.\nGotzon Aranburu / FOKU\nBERRIAk lekukoa, Andoainen\nBERRIA lekukoa eramaten, Andoainen, Martin Ugalde kultur parkean.\nGaltzagorriak, Mari Domingi eta Olentzero Korrikarako prest, haurrekin, Mungian.\nHaurrak Korrikaren zain, Mungian.\nBERRIAk lekukoa, Bilbon\nBERRIAk bere kilometroa egin zuen, Bilbon, Abusun.\nKorrika Bilbon, Alde Zaharrean.\nKorrika Bilboko Alde Zaharrean. Irudian, konpartsako kideak.\nBERRIAren kilometroa, Bilbon\nUltzaman, Larraintzar gurutzatzen\nUltzaman, hainbat haurrek gogotsu hartu dute lekukoa.\nTenperatura baxuak, baina giroa bero.\nEguraldiak eta igandeak lagunduta, jendetza bildu da Tuteran (Nafarroa). Irudian, Union Tutera futbol taldeko kideak.\nSaioa Alkaiza, lekukoarekin, poz-pozik.\nElurretan ere Korrika eta korrikalariak, aurrera. Iruñean\nElurretan lasterka nahiko lan ez, eta gainera salto egin behar.\nZahar eta gazte, zailtasunak zailtasun, aurrera, gustura.\nIruñean, makurtuta ere aritu dira, une batez.\nZahar eta gazte, batera.\nEmozioa kamino bazterrean hasten da, lasterketaren zain. Jaio berri, zahar, gazte...\nEH Bilduko eta Geroa Baiko legebiltzarkideak,\nElurrak une zailak pasaarazi zizkion Korrikako furgonetari, eta korrikalarien laguntzaz atera behar izan zuten. Ahalegina, behintzat, ez zen falta izan.\nSare sozialetako irudia\nNafarroa iparraldean elurra izan da Korrikako protagonista.\nGaresen ere, jendetza.\nKorrikaren furgoneta, Eibarren\n«Oso garrantzitsua iruditzen zaigu Korrikak dakarren euskararen uholdea berreskuratzea», azpimarratu zuen Kaitin Allende kazetariak, Korrikaren hasiera ekitaldian.\nNeomak musika taldeak girotu zuen hasiera ekitaldia. Jende ugari bildu zen Amurrion (Araba).\nKorrikaren lehen metroak\nAmurrioko AEK-ko irakasleek eraman zuten lekukoa lehen kilometroan. Irudian, Korrikaren 22. aldiko lehen urratsak.\nAbiatu aurretik, agurra\nAiara dantza taldekoek agurra egin zuten, Korrikako mezua lekukoan sartu baino lehen.\nPoza aurpegietan, Balmasedan\nKorrika txikia, Iruñean\nKorrika prestatzeko ekitaldiak egin zituzten Iruñeko zenbait auzotan: kalejirak, bestak eta simulakroak. Iruñeko Udalak ekitaldietan errepidea mozteko baimenak ukatu zituen, eta trabak jarri. Korrikaren etorrera iragartzen du Korrika txikiak, eta haurrek parte hartzen dute bertan, batez ere.\nLasterketaren aurkezpen soziala\nAEK-ko antolatzaileak, euskalgintzako kideak eta arduradun politiko ugari batu ziren Iruñean egin zen lasterketaren aurkezpen sozialera. «Hitzez ekin» eta euskara hauspotzera dei egin zuten.\nEra birtualean ere bai\nGame Erauntsia elkarteak eta AEK-k egindako hitzarmen bati esker, 22. Korrika era birtualean egiteko aukera egon zen. Euskal Herriko zazpi hiriburuak zeharkatu ziren, Amurriotik hasi eta Donostiaraino, Minecraft bideo jokoa erabilita. Martxoaren 25ean egin zen.\nDozenaka ekitaldi Korrika Kulturalean\nLasterraldiarekin batera kultur egitarau zabala prestatu du AEK-k Korrika Kulturalaren aterkipean. 'Hautsi da anphora' ikuskizuna izango da ekitaldi nagusia.\nPirritx, Porrotx eta Marimotots, omenduak\nAEK-k eta Korrikak Pirritx, Porrotx eta Marimotots omendu zituzten, euskararen alde «azken 34 urteetan adierazi duten konpromisoagatik eta ekinagatik». Tolosan (Gipuzkoa) egin zuten omentzeko ekitaldia, urtarrilean.\nAbestiaren aurkezpena, Iruñean\nKorrika girotuko duen abestiaren aurkezpena egin zuten Iruñean: HitzEkin. Kantuaren bideoklipa ere kaleratu zuten. Nerea Urbizuk zuzendu du abestia, eta Sustrai Colinarenak dira hitzak. Iruñean aurkeztu zuten lana, Golem Baiona zinema aretoan.\nKorrikaren aurkezpena, Donostian\nKorrikaren aurkezpena egin zuten Donostian, San Telmo Museoan, eta lasterketaren ibilbidea zehaztu zuten: Amurrion hasi, eta Donostian amaitu. Leloa ere aurkeztu zuen AEK-k: Hitzekin.


San Frantzisko Asiskoaren eliza (Bilbo) - Wikipedia, entziklopedia askea.\nSan Frantzisko Asiskoaren eliza (Bilbo)\n43°15′27″N 2°55′58″W / 43.2575°N 2.93278°W / 43.2575; -2.9327843°15′27″N 2°55′58″W / 43.2575°N 2.93278°W / 43.2575; -2.93278\nEraikuntza 1890 - 1902\nLuis de Landecho (en)\nSan Frantzisko Asiskoaren eliza edo Bostgarren parrokia Bilboko zabalgunean dagoen eliza da, Hurtado Amezaga kalean kokatuta.\nLanak 1890eko ekainaren 30ean hasi eta Luis Landetxo Urries bilbotarrak zuzendu zituen. Honek, katedral gotikoetatik hartu zuen inspirazioa eta Oitz menditik ekarritako hareharria erabili zuen. Lehen gertutik bere etxea zuen Mazarredo-Zabalburu familiak zuen eraikina zegoen. 1896ko urriaren 16an lanak bukatu, hilabate batzuk geroago ireki eta 1902ko azaroaren 9an sagaratu zuten.\nSagaratzean oraindik dorreak eraikitzeke zeuden eta zurezko behin behinekoak erabili zuten kanpaiak kokatzeko. Behin betikoak 1906an bukatu eta, era berean, arrosa-leiho nagusia 1909an. Lan hauek Manuel María Smithek egin zituen.\n2000ko urriaren 24an, Eusko Jaurlaritzak monumentu izendatu zuen, Sailkatutako Kultura Ondasuna.\nElizak luzetara egindako hiru nabe ditu; erdikoa hegaletakoak baino zabalagoa eta garaiagoa da eta bere alde banatan haiengandik banatzen duten seina zutabe ditu. Pilareak, Ereñoko marmol gorrizko harroin batetik gora ateratzen direnak, sekzio karratuzkoak dira eta eurei atxikita goiburuan korintiar kapitela duten zutabeak dituzte. Kapitel horietatik ateratzen dira nabeak estaltzen dituzten ojibazko gurutzeria osatzen duten nerbioak. Ez du triforiorik eta haren ordez zutabe bitartean enmarkatutako nabe nagusiaren pareten goialdeko espazioan leihate handi bi ditu; leihate horietarako beirateak Alemaniatik ekarri ziren.\nBuruhormak, elizaren lur mailatik gora eraikia, poligono itxura du eta bertan San Frantziskoren ikonografiaren motiboak jasotzen dituzten sei beirate kokatzen dira. Bere bobedari nabe nagusiaren estilo bereko arku zorrotzek eusten diote eta gurutzeriak disposizio oktogonala du. Aldare nagusiak kokapen asimetrikoa du eta Ereñoko marmol gorriz egina dago. Pulpituan eta eraikinaren barruko behe aldean ere material hori erabili izan da; gainontzean erabilitako materiala Oitzko hareharri horia da.\nNabearen burualdeak abside poligonala osatzen du eta hor dago, nabe honen azpian dagoen Zabalburutarren kriptara joateko atea. Pareta zuzenean amaitzen den ezkerreko nabearen burualdean beste ate bat dago Mazarredotarren kriptarako sarbide dena.\nGurutzadura elizaren eskuinaldean lurraren mailatik gorako maila batean eraikita dagoen Jaunartze-mahaiaren kapila dagoelako antzeman daiteke. Ezker aldean, ornamentuzko motiboak dituen paretak Jaunartze-mahaiaren simetrikoa zen kapila bat izan zela noizbait erakusten du, eliza berritu zen noizbait kendutakoa, nonbait.\nKorua atrioaren gainean dago. Bertaratzeko barruko eskailera bat dago, dorreetaraino doana. Elizaren eranskinen artean sakristia dugu, 1950ean berritua eta aipatzekoa da bere egurrezko kasetoidura. Goiko solairuan dira parrokiaren gelak.\nIturriza kalea hartu eta atrio txiki batetik barna, bai tenplura bai sakristiara hel daiteke.\nSan Frantzisko Elizak Hurtado de Amezaga kalera ematen duen fatxada nagusian arrosetoi zentral bat du. Atrioa kalearen mailaren gainetik dagoen plano batean kokaturik dago eta hortik harmailadi bat igarota elizarako sarrera dago; atrioa, burdina forjatuzko burdinesi txirikordatu batek ixten du. Arkupea erdi-puntuko arkuz egina dago, bere tinpanoaren goi aldean veneziar mosaiko bat du San Frantzisko Asiskoaren heriotza erakusten duena eta behe aldean, altuerliebean egina, sei santu-irudi. Tenplura sartzeko ate bikoitz zentral bat eta alboetako bi daude, guztiak ere zur tailatuzkoak.\nElizak bi dorre biki ditu alde banatan, eta euren goiak gezi edo orratzez errematatua daude, dorreen itxura horrekin eraikin osoaren goranzko mugimendua areagotzen da.\nHurtado de Amezaga kaleko 19. eraikina mehelin bitarteko etxea da, alde batetik, 17. zenbakidun eraikina eta San Frantzisko Asiskoaren Eliza ditu, bi horiekin batera eraikin multzoa osatzen duelarik, eta bestetik, bere bikia den 23. zenbakidun eraikina. Eraikin txikiak dira harlanduzko fabrikan eginak eta behe solairua, altuera bi eta atiko txapituladuna dute; osoan hartuta, eraikinok erakusten duten kontzepzioarekin eta diseinuarekin, Europako iparraldeko arkitektura gogorazten dute. Behe solairuan sarrera arku beheratuak dituzte. Lehen solairua altura txikikoa da eta hiru bao bakun ditu, egitura horren bidez solairu nagusirako trantsizio bisuala eta fatxada antolatzea lortzen duelarik; fatxada nagusiak altura handiagoa du eta harrizko balkoi zentrala du, diseinu sendo eta irmoduna berau. Ardatz zentral horrek gora egiten du estalkiraino eta han profil eskalonatua duen gorputz batean errematatzen da. Estalkia arbelez egina dago eta bi bao txiki ditu.\nSan Frantzisko Asiskoa, portikoan\nNabe nagusia eta korua\nOrriaren azken aldaketa: 27 martxoa 2021, 13:58.


Zimiterioa dantzaleku bilakatuta - Bidania-goiatz - Tolosaldeko ataria\nZimiterioa dantzaleku bilakatuta\nTolosaldeko Ataria 2019-09-21 20:33\nAbiatu da XXX. kultur astea, Bidania-Goiatzen. Zabale eta Larrañaga trikitilariak izan dira horren ardura hartu dutenak, eta dantzan jarri dituzte gerturatu diren herritarrak.\nDantzan hasi dute kultur astea bidaniarrek. Zabale eta Larrañagaren trikiti doinuekin ezin izan diote dantza egiteko tentazioari eutsi, batek baino gehiagok. Dantzaldiaren ondoren, pintxoak jan dituzte.\nHona hemen datozen egunetarako prestatu duten egitaraua: